ai4bharat/Pralekha huggingface dataset:
ਬਿਜਲੀ ਮੰਤਰਾਲਾ
ਕੇਂਦਰੀ ਬਿਜਲੀ ਮੰਤਰੀ ਦੁਆਰਾ ਦੇਸ਼ ਦੇ ਆਪਣੀ ਕਿਸਮ ਦੇ ਪਹਿਲੇ ਜਨਤਕ ਈਵੀ ਚਾਰਜਿੰਗ ਪਲਾਜ਼ਾ ਦਾ ਉਦਘਾਟਨ
ਕੇਂਦਰੀ ਮੰਤਰੀ ਨੇ ਈਈਐੱਸਐੱਲ ਅਤੇ ਯੂਐੱਸਏਆਈਡੀ ਦੀ ਸੰਯੁਕਤ ਪਹਿਲ-ਇਨਡੋਰ ਏਅਰ ਕੁਆਲਿਟੀ ਫਾਰ ਸੇਫਟੀ ਐਂਡ ਐਫੀਸ਼ਿਐਂਸੀ ਵਿੱਚ ਸੁਧਾਰ ਲਈ ਏਅਰ-ਕੰਡੀਸ਼ਨਿੰਗ ਵਿਵਸਥਾ ਨੂੰ ਹੋਰ ਸਮਰੱਥ ਬਣਾਉਣ ਦੀ ਪ੍ਰਣਾਲੀ ਵੀ ਲਾਂਚ ਕੀਤੀ
ਊਰਜਾ ਦਕਸ਼ਤਾ ‘ਤੇ ਕੇਂਦ੍ਰਿਤ ਇਨ੍ਹਾਂ ਦੋਵਾਂ ਪਹਿਲਾਂ ਦਾ ਉਦੇਸ਼ ਈ-ਗਤੀਸ਼ੀਲਤਾ ਨੂੰ ਹੁਲਾਰਾ ਦੇਣ ਦੇ ਨਾਲ ਹੀ ਘਰ ਅੰਦਰ ਹਵਾ ਗੁਣਵੱਤਾ ਵਿੱਚ ਸੁਧਾਰ ਲਿਆਉਣਾ ਹੈ
ਊਰਜਾ ਦਕਸ਼ਤਾ ਵਧਾਉਣ ਅਤੇ ਈ-ਗਤੀਸ਼ੀਲਤਾ ਨੂੰ ਉਤਸ਼ਾਹਿਤ ਕਰਨ 'ਤੇ ਧਿਆਨ ਕੇਂਦ੍ਰਿਤ ਕਰਦਿਆਂ ਬਿਜਲੀ, ਨਵੀਂ ਅਤੇ ਅਖੁੱਟ ਊਰਜਾ ਮੰਤਰੀ ਸ਼੍ਰੀ ਆਰ ਕੇ ਸਿੰਘ ਨੇ ਅੱਜ ਨਵੀਂ ਦਿੱਲੀ ਦੇ ਚੈਮਸਫੋਰਡ ਕਲੱਬ ਵਿਖੇ ਭਾਰਤ ਦੇ ਪਹਿਲੇ ਜਨਤਕ ਈਵੀ  ਚਾਰਜਿੰਗ ਪਲਾਜ਼ਾ ਦਾ ਉਦਘਾਟਨ ਕੀਤਾ। ਇਸ ਮੌਕੇ ਸੰਬੋਧਨ ਕਰਦਿਆਂ, ਸ਼੍ਰੀ ਸਿੰਘ ਨੇ ਕਿਹਾ, “ਈਵੀ ਚਾਰਜਿੰਗ ਪਲਾਜ਼ਾ ਭਾਰਤ ਵਿੱਚ ਈ-ਗਤੀਸ਼ੀਲਤਾ ਨੂੰ ਸਰਵ-ਵਿਆਪੀ ਅਤੇ ਸੁਵਿਧਾਜਨਕ ਬਣਾਉਣ ਲਈ ਇਕ ਨਵਾਂ ਮਾਰਗ ਹੈ। ਦੇਸ਼ ਵਿੱਚ ਇੱਕ ਮਜ਼ਬੂਤ ਈ-ਗਤੀਸ਼ੀਲਤਾ ਵਾਤਾਵਰਣ ਦੀ ਸਿਰਜਣਾ ਲਈ ਅਜਿਹੀਆਂ ਨਵੀਆਂ ਪਹਿਲਾਂ ਲਾਜ਼ਮੀ ਹਨ। ਈਈਐੱਸਐੱਲ ਅਤੇ ਐੱਨਡੀਐੱਮਸੀ ਦੋਵਾਂ ਨੂੰ ਮੇਰੀਆਂ ਵਧਾਈਆਂ।"
ਊਰਜਾ ਦਕਸ਼ ਸੇਵਾਵਾਂ ਲਿਮਿਟਿਡ ਈਈਐੱਸਐੱਲ ਭਾਰਤ ਵਿੱਚ ਇਲੈਕਟ੍ਰਿਕ ਵਾਹਨਾਂ ਦੀ ਮੰਗ ਦੀ ਪਛਾਣ ਕਰਨ ਅਤੇ ਅਜਿਹੇ ਵਾਹਨਾਂ ਲਈ ਪਬਲਿਕ ਚਾਰਜਿੰਗ ਸਟੇਸ਼ਨ  ਸੰਚਾਲਿਤ ਕਰਨ ਦੇ ਨਵੇਂ ਕਾਰੋਬਾਰੀ ਮਾਡਲ ਦੀ ਪਛਾਣ ਕਰਨ ਦੇ ਕੰਮ ਦੀ ਅਗਵਾਈ ਕਰ ਰਹੀ ਹੈ। ਈਈਐੱਸਐੱਲ ਨੇ ਐੱਨਡੀਐੱਮਸੀ ਦੇ ਸਹਿਯੋਗ ਨਾਲ ਕੇਂਦਰੀ ਦਿੱਲੀ ਵਿੱਚ ਭਾਰਤ ਦਾ ਪਹਿਲਾ ਜਨਤਕ ਇਲੈਕਟ੍ਰਿਕ ਵਾਹਨ ਚਾਰਜਿੰਗ ਪਲਾਜ਼ਾ ਸਥਾਪਤ ਕੀਤਾ ਹੈ। ਇਸ ਵਿੱਚ ਪੰਜ ਵੱਖ-ਵੱਖ ਵਿਸ਼ੇਸ਼ਤਾਵਾਂ ਵਾਲੇ ਇਲੈਕਟ੍ਰਿਕ ਵਾਹਨ ਚਾਰਜਰ ਲਗਾਏ ਗਏ ਹਨ।
ਈਵੀ ਪਲਾਜ਼ਾ ਦੇ ਉਦਘਾਟਨ ਮੌਕੇ ਬੋਲਦੇ ਹੋਏ ਬਿਜਲੀ ਮੰਤਰਾਲੇ ਦੇ ਸਕੱਤਰ ਸ਼੍ਰੀ ਸੰਜੀਵ ਨੰਦਨ ਸਹਾਏ ਨੇ ਕਿਹਾ ਕਿ ਕਈ ਤਰਾਂ ਦੇ ਬਿਜਲੀ ਨਾਲ ਚਲਣ ਵਾਲੇ ਵਾਹਨਾਂ ਲਈ ਚਾਰਜਿੰਗ ਸੁਵਿਧਾਵਾਂ ਵਾਲੇ ਇਹ ਪਲਾਜ਼ੇ ਦੇਸ਼ ਵਿੱਚ ਇਲੈਕਟ੍ਰਿਕ ਵਾਹਨਾਂ ਦੀ ਵਰਤੋਂ ਨੂੰ ਉਤਸ਼ਾਹਿਤ ਕਰਨ ਲਈ ਕੰਮ ਕਰਨਗੇ। ਇਹ ਬਿਜਲੀ ਵਾਹਨਾਂ ਦੀ ਚਾਰਜਿੰਗ ਨੂੰ ਮੁਸ਼ਕਲ ਮੁਕਤ ਅਤੇ ਖਪਤਕਾਰਾਂ ਲਈ ਸੁਵਿਧਾਜਨਕ ਬਣਾਏਗਾ।
ਕੇਂਦਰੀ ਮੰਤਰੀ ਨੇ ਈਈਐੱਸਐੱਲ ਅਤੇ ਯੂਐੱਸਏਆਈਡੀ ਦੀ ਸਾਂਝੀ ਪਹਿਲ ਤਹਿਤ ਇਨਡੋਰ ਏਅਰ ਕੁਆਲਿਟੀ ਫਾਰ ਸੇਫਟੀ ਐਂਡ ਐਫੀਸ਼ਿਐਂਸੀ ਵਿੱਚ ਸੁਧਾਰ ਲਈ ਏਅਰ-ਕੰਡੀਸ਼ਨਿੰਗ ਵਿਵਸਥਾ  ) ਨੂੰ ਸਮਰੱਥ ਕਰਨ ਵਾਲੀ ਪ੍ਰਣਾਲੀ ਵੀ ਲਾਂਚ ਕੀਤੀ।
ਉਨ੍ਹਾਂ ਇਸ ਮੌਕੇ ਕਿਹਾ ਕਿ ਉਨ੍ਹਾਂ ਦਾ ਵਿਸ਼ਵਾਸ਼ ਹੈ ਕਿ ਦੇਸ਼ ਭਰ ਵਿੱਚ ਕੰਮ ਕਰਨ ਵਾਲੀਆਂ ਥਾਵਾਂ ਵਿੱਚ ਹਵਾ ਦੀ ਮਾੜੀ ਗੁਣਵੱਤਾ ਵਿੱਚ ਸੁਧਾਰ ਕਰਕੇ ਇਸ ਨੂੰ ਸਿਹਤ ਦੇ ਪੱਖੋਂ ਹਰਿਆਲੀ ਭਰਪੂਰ ਅਤੇ ਬਿਹਤਰ ਬਣਾਇਆ ਜਾ ਸਕਦਾ ਹੈ। ਉਨ੍ਹਾਂ ਕਿਹਾ ਕਿ ਉਹ ਇਸ ਉਪਰਾਲੇ ਦੀ ਸਫਲਤਾ ਦੀ ਕਾਮਨਾ ਕਰਦੇ ਹਨ। ਉਨ੍ਹਾਂ ਈਈਐੱਸਐੱਲ ਅਤੇ ਯੂਐੱਸਏਡੀ ਦੋਵਾਂ ਨੂੰ ਉਨ੍ਹਾਂ ਦੇ ਭਵਿੱਖ ਦੇ ਯਤਨਾਂ ਲਈ ਸ਼ੁਭਕਾਮਨਾ ਦਿੱਤੀ।
ਭਾਰਤ ਵਿੱਚ ਹਵਾ ਦੀ ਮਾੜੀ ਗੁਣਵੱਤਾ ਲੰਬੇ ਸਮੇਂ ਤੋਂ ਚਿੰਤਾ ਦਾ ਵਿਸ਼ਾ ਰਹੀ ਹੈ ਅਤੇ ਖ਼ਾਸ ਕਰਕੇ ਕੋਰੋਨਾ ਦੀ ਲਾਗ ਦੇ ਸਮੇਂ ਇਸ ਦੀ ਮਹੱਤਤਾ ਹੋਰ ਵੀ ਵਧ ਗਈ ਹੈ। ਦਫ਼ਤਰਾਂ ਅਤੇ ਜਨਤਕ ਥਾਵਾਂ 'ਤੇ ਕੰਮ ਕਰ ਰਹੇ ਲੋਕਾਂ ਦੀ ਸਿਹਤ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਕੰਮ ਵਾਲੀਆਂ ਥਾਵਾਂ ਦੇ ਅੰਦਰ ਹਵਾ ਦੀ ਗੁਣਵੱਤਾ ਬਣਾਈ ਰੱਖਣਾ ਜ਼ਰੂਰੀ ਹੈ। ਇਸ ਸਬੰਧ ਵਿੱਚ, ਈਈਐੱਸਐੱਲ ਨੇ ਇੱਕ ਪਾਇਲਟ ਪ੍ਰੋਜੈਕਟ ਵਜੋਂ ਨਵੀਂ ਦਿੱਲੀ ਵਿੱਚ ਸਕੋਪ ਭਵਨ ਵਿੱਚ ਸਥਿਤ ਆਪਣੇ ਦਫ਼ਤਰ ਵਿੱਚ ਏਅਰ-ਕੰਡੀਸ਼ਨਿੰਗ ਅਤੇ ਹਵਾਦਾਰੀ ਪ੍ਰਣਾਲੀ ਨੂੰ ਰੇਟ੍ਰੋਫਿਟ ਕੀਤਾ ਹੈ। ਇਹ ਯੂਐੱਸ ਏਜੰਸੀ ਫਾਰ ਇੰਟਰਨੈਸ਼ਨਲ ਡਿਵੈਲਪਮੈਂਟ  ਦੀ ਭਾਈਵਾਲੀ ਵਿੱਚ ਇਮਾਰਤਾਂ ਲਈ ਵਿਕਸਿਤ ਕੀਤੀ ਗਈ ਊਰਜਾ ਦਕਸ਼ਤਾ ਅਤੇ ਹਵਾ ਦੀ ਗੁਣਵੱਤਾ ਵਿੱਚ ਸੁਧਾਰ ਦੀ ਪਹਿਲ ਹੈ।
ਈਈਐੱਸਐੱਲ ਦੇ ਅਨੁਸਾਰ, ਇਸ ਪਾਇਲਟ ਪ੍ਰੋਜੈਕਟ ਨੇ ਬਹੁਤ ਪ੍ਰਭਾਵਸ਼ਾਲੀ ਨਤੀਜੇ ਦਿਖਾਏ ਹਨ। ਹਵਾ ਦੀ ਗੁਣਵੱਤਾ ਵਿੱਚ ਲਗਭਗ 80 ਪ੍ਰਤੀਸ਼ਤ ਦਾ ਸੁਧਾਰ ਦੇਖਿਆ ਗਿਆ ਹੈ। ਕੋਵਿਡ ਦੇ ਮੌਜੂਦਾ ਯੁੱਗ ਵਿੱਚ ਕਰਮਚਾਰੀਆਂ ਦੀ ਸਿਹਤ ਅਤੇ ਸੁਰੱਖਿਆ ਨੂੰ ਧਿਆਨ ਵਿੱਚ ਰੱਖਦਿਆਂ, ਈਈਐੱਸਐੱਲ ਨਿਰਧਾਰਤ ਮਾਪਦੰਡਾਂ ਦੇ ਨਾਲ ਦੇਸ਼ ਭਰ ਵਿੱਚ ਇਸ ਪ੍ਰਣਾਲੀ ਨੂੰ ਲਾਗੂ ਕਰਨ ਦੀ ਇੱਛੁਕ ਹੈ। ਦੋਵੇਂ ਪਹਿਲਾਂ ਵਿਸ਼ਵ ਵਾਤਾਵਰਣ ਦਿਵਸ 'ਤੇ ਆਯੋਜਿਤ "ਮੈਂ ਸੰਕਲਪ ਲੈਂਦਾ ਹਾਂ" ਮੁਹਿੰਮ ਦੇ ਤਹਿਤ ਈਈਐੱਸਐੱਲ ਅਤੇ ਹੋਰ ਪ੍ਰਮੁੱਖ ਹਿਤਧਾਰਕਾਂ ਦੁਆਰਾ ਵਾਤਾਵਰਣ ਦੀ ਸੁਰੱਖਿਆ ਅਤੇ ਲਚੀਲੇ ਊਰਜਾ ਖੇਤਰ ਦੇ ਨਿਰਮਾਣ ਦੇ ਵਾਅਦੇ ਦੀ ਪੁਸ਼ਟੀ ਕਰਦੀਆਂ ਹਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਨਵੇਂ ਸੰਸਦ ਭਵਨ ਦੀ ਛੱਤ ’ਤੇ ਬਣੇ ਰਾਸ਼ਟਰੀ ਪ੍ਰਤੀਕ ਤੋਂ ਪਰਦਾ ਹਟਾਇਆ
ਸੰਸਦ ਦੇ ਨਿਰਮਾਣ ਵਿੱਚ ਸ਼ਾਮਲ ਸ਼੍ਰਮਜੀਵੀਆਂ ਦੇ ਨਾਲ ਬਾਤਚੀਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਅੱਜ ਸਵੇਰੇ ਨਵੇਂ ਸੰਸਦ ਭਵਨ ਦੀ ਛੱਤ ’ਤੇ ਬਣੇ ਰਾਸ਼ਟਰੀ ਪ੍ਰਤੀਕ ਤੋਂ ਪਰਦਾ ਹਟਾਇਆ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਅੱਜ ਸਵੇਰੇ, ਮੈਨੂੰ ਨਵੀਂ ਸੰਸਦ ਦੀ ਛੱਤ ’ਤੇ ਬਣੇ ਰਾਸ਼ਟਰੀ ਪ੍ਰਤੀਕ ਤੋਂ ਪਰਦਾ ਹਟਾਉਣ ਦਾ ਸਨਮਾਨ ਮਿਲਿਆ।”
ਪ੍ਰਧਾਨ ਮੰਤਰੀ ਨੇ ਨਵੀਂ ਸੰਸਦ ਦੇ ਨਿਰਮਾਣ ਵਿੱਚ ਸ਼ਾਮਲ ਸ਼੍ਰਮਜੀਵੀਆਂ ਦੇ ਨਾਲ ਬਾਤਚੀਤ ਵੀ ਕੀਤੀ।
“ਸੰਸਦ ਦੇ ਨਿਰਮਾਣ ਵਿੱਚ ਸ਼ਾਮਲ ਸ਼੍ਰਮਜੀਵੀਆਂ ਦੇ ਨਾਲ ਮੇਰੀ ਅਦਭੁਤ ਬਾਤਚੀਤ ਹੋਈ। ਸਾਨੂੰ ਉਨ੍ਹਾਂ ਦੇ ਪ੍ਰਯਤਨਾਂ ’ਤੇ ਮਾਣ ਹੈ ਅਤੇ ਅਸੀਂ ਸਾਡੇ ਰਾਸ਼ਟਰ ਦੇ ਲਈ ਉਨ੍ਹਾਂ ਦੇ ਯੋਗਦਾਨ ਨੂੰ ਹਮੇਸ਼ਾ ਯਾਦ ਰੱਖਾਂਗੇ।”
ਰਾਸ਼ਟਰੀ ਪ੍ਰਤੀਕ ਕਾਂਸੀ ਦਾ ਬਣਿਆ ਹੋਇਆ ਹੈ ਅਤੇ ਇਸ ਦਾ ਕੁੱਲ ਵਜ਼ਨ 9500 ਕਿਲੋਗ੍ਰਾਮ ਹੈ ਅਤੇ ਇਸ ਦੀ ਉਚਾਈ 6.5 ਮੀਟਰ ਹੈ। ਇਸ ਨੂੰ ਨਵੇਂ ਸੰਸਦ ਭਵਨ ਦੇ ਸੈਂਟਰਲ ਫੋਇਰ  ਦੇ ਸਿਖਰ ’ਤੇ ਬਣਾਇਆ ਗਿਆ ਹੈ। ਪ੍ਰਤੀਕ ਦੇ ਸਮਰਥਨ ਦੇ ਲਈ ਲਗਭਗ 6500 ਕਿਲੋਗ੍ਰਾਮ ਵਜ਼ਨ ਵਾਲੇ ਸਟੀਲ ਦੇ ਇੱਕ ਸਹਾਇਕ ਢਾਂਚੇ ਦਾ ਵੀ ਨਿਰਮਾਣ ਕੀਤਾ ਗਿਆ ਹੈ।
ਨਵੇਂ ਸੰਸਦ ਭਵਨ ਦੀ ਛੱਤ ’ਤੇ ਰਾਸ਼ਟਰੀ ਪ੍ਰਤੀਕ ਦੇ ਨਿਰਮਾਣ ਦੀ ਧਾਰਨਾ ਦਾ ਰੇਖਾਚਿੱਤਰ ਅਤੇ ਪ੍ਰਕਿਰਿਆ ਦਾ ਅੱਠ ਵਿਭਿੰਨ ਪੜਾਵਾਂ ਤੋਂ ਗੁਜੀਰੀ ਹੈ, ਜਿਸ ਵਿੱਚ ਮਿੱਟੀ ਪ੍ਰਾਰੂਪ/ਕੰਪਿਊਟਰ ਗ੍ਰਾਫਿਕ ਤੋਂ ਲੈ ਕੇ ਕਾਂਸੀ ਢੁਲ਼ਾਈ ਅਤੇ ਪਾਲਿਸ਼ ਕਰਨ ਦੀ ਤਿਆਰੀ ਸ਼ਾਮਲ ਹਨ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਪਹਿਲਾ ਖੇਲੋ ਇੰਡੀਆ ਰਾਸ਼ਟਰੀ ਰੈਂਕਿੰਗ ਮਹਿਲਾ ਤੀਰਅੰਦਾਜ਼ੀ ਟੂਰਨਾਮੈਂਟ 12 ਅਤੇ 13 ਅਪ੍ਰੈਲ ਨੂੰ ਜਮਸ਼ੇਦਪੁਰ ਵਿੱਚ ਆਯੋਜਿਤ ਹੋਵੇਗਾ
ਸਪੋਰਟਸ ਅਥਾਰਿਟੀ ਆਵ੍ ਇੰਡੀਆ ਨੇ ਛੇ ਫੇਜ਼ ਵਿੱਚ ਖੇਲੋ ਇੰਡੀਆ ਰਾਸ਼ਟਰੀ ਰੈਂਕਿੰਗ ਮਹਿਲਾ ਤੀਰਅੰਦਾਜ਼ੀ ਟੂਰਨਾਮੈਂਟ ਦੀ ਮੇਜ਼ਬਾਨੀ ਦੇ ਲਈ ਕੁੱਲ 75 ਲੱਖ ਰੁਪਏ ਦੀ ਰਾਸ਼ੀ ਦੀ ਮਨਜ਼ੂਰੀ ਦਿੱਤੀ ਹੈ। ਝਾਰਖੰਡ ਦੇ ਜਮਸ਼ੇਦਪੁਰ ਵਿੱਚ ਟਾਟਾ ਤੀਰਅੰਦਾਜ਼ੀ ਅਕਾਦਮੀ ਵਿੱਚ 12 ਅਤੇ 13 ਅਪ੍ਰੈਲ ਨੂੰ ਟੂਰਨਾਮੈਂਟ ਦੇ ਪਹਿਲੇ ਪੜਾਅ ਦਾ ਆਯੋਜਨ ਕੀਤਾ ਜਾਵੇਗਾ।
ਟੂਰਨਾਮੈਂਟ ਰਿਕਰਵ ਅਤੇ ਕੰਪਾਉਂਡ ਇਵੈਂਟ ਵਿੱਚ ਸੀਨੀਅਰ, ਜੂਨੀਅਰ ਅਤੇ ਕੈਡੇਟ ਵਰਗ ਵਿੱਚ ਆਯੋਜਿਤ ਕੀਤਾ ਜਾਵੇਗਾ। ਇਹ ਮੁਕਾਬਲੇ ਵਿਸ਼ਵ ਤੀਰਅੰਦਾਜ਼ੀ ਨਿਯਮਾਂ ਦੇ ਅਧਾਰ ’ਤੇ ਆਯੋਜਿਤ ਕੀਤੀ ਜਾਵੇਗੀ। ਭਾਰਤੀ ਤੀਰਅੰਦਾਜ਼ੀ ਸੰਘ , ਝਾਰਖੰਡ ਤੀਰਅੰਦਾਜ਼ੀ ਸੰਘ ਅਤੇ ਟਾਟਾ ਸਟੀਲ ਦੇ ਸਹਿਯੋਗ ਨਾਲ ਟੂਰਨਾਮੈਂਟ ਦਾ ਆਯੋਜਨ ਕਰ ਰਿਹਾ ਹੈ।
ਸੀਨੀਅਰ, ਜੂਨੀਅਰ ਅਤੇ ਕੈਡੇਟ ਵਰਗ ਵਿੱਚ ਸਿਖਰਲੇ 32 ਰਿਕਰਵ ਅਤੇ ਕੰਪਾਉਂਡ ਤੀਰਅੰਦਾਜ਼ਾਂ ਨੂੰ ਹਾਲ ਹੀ ਵਿੱਚ ਸੰਪੰਨ ਰਾਸ਼ਟਰੀ ਚੈਂਪੀਅਨਸ਼ਿਪ ਦੇ ਅਧਾਰ ’ਤੇ ਟੂਰਨਾਮੈਂਟ ਵਿੱਚ ਭਾਗ ਲੈਣ ਦੇ ਲਈ ਚੁਣਿਆ ਗਿਆ ਹੈ। ਅਜਿਹੇ ਤੀਰਅੰਦਾਜ਼ ਜਿਨ੍ਹਾਂ ਨੇ 2021-2022 ਵਿੱਚ ਕਿਸੇ ਵੀ ਅੰਤਰਰਾਸ਼ਟਰੀ ਚੈਂਪੀਅਨਸ਼ਿਪ/ਰਾਸ਼ਟਰੀ/ ਚੋਣ ਟ੍ਰਾਇਲ/ਖੇਲੋ ਇੰਡੀਆ ਟੂਰਨਾਮੈਂਟ / ਰਾਜ ਚੈਂਪੀਅਨਸ਼ਿਪ / ਰਾਜ ਚੋਣ ਟ੍ਰਾਇਲ ਵਿੱਚ ਨਿਊਨਤਮ ਯੋਗਤਾ ਅੰਕ  ਹਾਸਲ ਕੀਤੇ ਹਨ, ਉਨ੍ਹਾਂ ਨੂੰ ਵੀ ਇਸ ਪ੍ਰਤੀਯੋਗਿਤਾ ਵਿੱਚ ਸ਼ਾਮਲ ਹੋਣ ਦੀ ਮੰਜ਼ੂਰੀ ਦਿੱਤੀ ਗਈ ਹੈ।
ਦਸੰਬਰ 2022 ਦੇ ਲਈ ਨਿਰਧਾਰਤ ਅੰਤਿਮ ਫੇਜ਼ ਦੇ ਨਾਲ ਛੇ ਮਹਿਲਾ ਰਾਸ਼ਟਰੀ ਰੈਂਕਿੰਗ ਟੂਰਨਾਮੈਂਟ ਹਰ ਇੱਕ ਮਹੀਨੇ ਦੇ ਅੰਤਰਾਲ ’ਤੇ ਆਯੋਜਿਤ ਕੀਤੇ ਜਾਣਗੇ। ਦਸੰਬਰ ਵਿੱਚ ਅੰਤਿਮ ਪੜਾਅ ਦੇ ਲਈ ਸਿਖਰਲੇ 16 ਤੀਰਅੰਦਾਜ਼ਾਂ ਦੀ ਰੈਂਕਿੰਗ ’ਤੇ ਪਹੁੰਚਣ ਦੇ ਲਈ 5 ਫੇਜ਼ਾਂ ਦੇ ਕੁੱਲ ਅੰਕਾਂ ਦੀ ਗਣਨਾ ਕੀਤੀ ਜਾਵੇਗੀ। ਇਨ੍ਹਾਂ ਸਿਖਰਲੇ 16 ਤੀਰਅੰਦਾਜ਼ਾਂ ਨੂੰ ਕੁੱਲ 37.5 ਲੱਖ ਰੁਪਏ ਦੀ ਰਾਸ਼ੀ ਦੇ ਨਕਦ ਪੁਰਸਕਾਰ ਪ੍ਰਦਾਨ ਕੀਤੇ ਜਾਣਗੇ।
ਰਾਸ਼ਟਰੀ ਰੈਂਕਿੰਗ ਮਹਿਲਾ ਤੀਰਅੰਦਾਜ਼ੀ ਟੂਰਨਾਮੈਂਟ ਖੇਲੋ ਇੰਡੀਆ ਦੇ ਮਹਿਲਾਵਾਂ ਦੇ ਲਈ ਖੇਡ ਘਟਕ ਦਾ ਇੱਕ ਹੋਰ ਪ੍ਰਯਾਸ ਹੈ। ਇਹ ਖੇਲ ਮੁਕਾਬਲਿਆਂ ਦੀ ਇੱਕ ਵਿਸਤ੍ਰਿਤ ਲੜੀ ਵਿੱਚ ਮਹਿਲਾਵਾਂ ਦੇ ਵੱਲ ਅਧਿਕ ਭਾਗੀਦਾਰੀ ਵਿੱਚ ਵਾਧੇ ਦੇ ਲਈ ਸਭ ਤੋਂ ਜ਼ਰੂਰੀ ਕਦਮ ਹੈ। ਇਹ ਸਹਾਇਤਾ ਨਾ ਕੇਵਲ ਅਨੁਦਾਨ ਦੇਣ ਤੱਕ ਬਲਕਿ ਉਚਿਤ ਸੰਗਠਨ ਅਤੇ ਮੁਕਾਬਲਿਆਂ ਦੇ ਆਯੋਜਨ ਵਿੱਚ ਵੀ ਮਦਦ ਕਰਦਾ ਹੈ। ਨਵੀਂ ਦਿੱਲੀ ਅਤੇ ਲਖਨਊ ਵਿੱਚ ਆਯੋਜਿਤ ਪਿਛਲੇ ਮੁਕਾਬਲਿਆਂ ਵਿੱਚ ਅੰਡਰ - 17 ਖੇਲੋ ਇੰਡੀਆ ਫੁੱਟਬਾਲ ਲੀਗ ਅਤੇ ਖੇਲੋ ਇੰਡੀਆ ਮਹਿਲਾ ਹਾਕੀ ਲੀਗ  ਟੂਰਨਾਮੈਂਟ ਦੇ ਤਿੰਨ ਫੇਜ਼ਾਂ ਵਿੱਚ ਸ਼ਾਮਲ ਹੈ।
ਖੇਲੋ ਇੰਡੀਆ ਨੈਸ਼ਨਲ ਰੈਂਕਿੰਗ ਮਹਿਲਾ ਤੀਰਅੰਦਾਜ਼ੀ ਟੂਰਨਾਮੈਂਟ, ਹੁਣ ਮਹਿਲਾ ਸਸ਼ਕਤੀਕਰਣ ਦੇ ਅਨੁਰੂਪ, ਤੀਰਅੰਦਾਜ਼ਾਂ ਦੀ ਦੂਸਰੀ, ਤੀਸਰੀ ਅਤੇ ਚੌਥੀ ਲਾਈਨਾਂ ਦੇ ਲਈ ਘਰੇਲੂ ਪੱਧਰ ’ਤੇ ਅਧਿਕ ਮੁਕਾਬਲੇ ਦੇ ਮੌਕੇ ਅਤੇ ਅਵਸਰ ਪ੍ਰਦਾਨ ਕਰੇਗਾ । ਇਸ ਨਾਲ ਉਨ੍ਹਾਂ ਨੂੰ ਆਪਣੀ ਮਾਨਸਿਕ ਦ੍ਰਿੜ੍ਹਤਾ ਅਤੇ ਪ੍ਰਤੀਯੋਗੀ ਸਮਰੱਥਾ ਵਿਕਸਿਤ ਕਰਨ ਦੇ ਲਈ ਮੈਚ ਖੇਡਣ ਦੇ ਅਵਸਰ ਪ੍ਰਦਾਨ ਕਰਨ ਵਿੱਚ ਵੀ ਮਦਦ ਮਿਲੇਗੀ।
ਪ੍ਰਧਾਨ ਮੰਤਰੀ ਦਫਤਰ
ਉੱਤਰ ਪ੍ਰਦੇਸ਼ ਦੇ ਰਾਜਪਾਲ ਨੇ ਪ੍ਰਧਾਨ ਮੰਤਰੀ ਨਾਲ ਮੁਲਾਕਾਤ ਕੀਤੀ
ਉੱਤਰ ਪ੍ਰਦੇਸ਼ ਦੇ ਰਾਜਪਾਲ, ਸ਼੍ਰੀਮਤੀ ਆਨੰਦੀਬੇਨ ਪਟੇਲ ਨੇ ਕੱਲ੍ਹ ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨਾਲ ਮੁਲਾਕਾਤ ਕੀਤੀ।
ਪ੍ਰਧਾਨ ਮੰਤਰੀ ਦਫ਼ਤਰ ਨੇ ਟਵੀਟ ਕੀਤਾ;
“ਉੱਤਰ ਪ੍ਰਦੇਸ਼ ਦੇ ਰਾਜਪਾਲ, ਸ਼੍ਰੀਮਤੀ ਆਨੰਦੀਬੇਨ ਪਟੇਲ  ਨੇ ਕੱਲ੍ਹ 26 ਜੁਲਾਈ ਨੂੰ ਪ੍ਰਧਾਨ ਮੰਤਰੀ,ਸ਼੍ਰੀ ਨਰੇਂਦਰ ਮੋਦੀ  ਨਾਲ ਮੁਲਾਕਾਤ ਕੀਤੀ।
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਕੋਵਿਡ 19 ਸੰਕਟ ਸਮੇਂ ਅਨਾਜ ਦੀ ਵੰਡ
ਪ੍ਰਧਾਨ ਮੰਤਰੀ ਗਰੀਬ ਕਲਿਆਣ ਅੰਨ ਯੋਜਨਾ  ਦੇ ਪਹਿਲੇ ਪੜਾਅ ਤਹਿਤ ਵਿਭਾਗ ਨੇ 30 ਮਾਰਚ 2020 ਨੂੰ ਸਾਰੇ ਸੂਬਿਆਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ ਕੁੱਲ 121 ਲੱਖ ਮੀਟ੍ਰਿਕ ਟਨ ਅਨਾਜ ਦਿੱਤਾ ਸੀ । ਰਾਸ਼ਟਰੀ ਅਨਾਜ ਸੁਰੱਖਿਆ ਐਕਟ 2013  ਦੇ ਤਹਿਤ ਲਾਭਪਾਤਰੀਆਂ ਨੂੰ ਤਿੰਨ ਮਹੀਨੇ ਦੀ ਮਿਆਦ ਦੇ ਲਈ ਅਪ੍ਰੈਲ ਤੋਂ ਜੂਨ 2020 ਤੱਕ ਮੁਫ਼ਤ ਵੰਡਣ ਲਈ ਇਹ ਅਨਾਜ ਦਿੱਤਾ ਗਿਆ ਸੀ । ਵਿਭਾਗ ਦੀਆਂ ਉਪਲਬੱਧ ਰਿਪੋਰਟਾਂ ਦੇ ਅਨੁਸਾਰ 94% ਔਸਤ ਅਨਾਜ ਇਹਨਾਂ ਸੂਬਿਆਂ ਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੇ ਇਹਨਾਂ ਤਿੰਨਾਂ ਮਹੀਨਿਆਂ ਦੌਰਾਨ ਹਰੇਕ ਮਹੀਨੇ ਪ੍ਰਧਾਨ ਮੰਤਰੀ ਗਰੀਬ ਕਲਿਆਣ ਅੰਨ ਯੋਜਨਾ ਤਹਿਤ ਵੰਡਿਆ ਸੀ । ਜੁਲਾਈ ਵਿੱਚ ਇਸ ਸਕੀਮ ਨੂੰ ਹੋਰ ਪੰਜ ਮਹੀਨਿਆਂ  ਵਧਾ ਦਿੱਤਾ ਗਿਆ ਸੀ ਅਤੇ ਇਸ ਯੋਜਨਾ ਦੇ ਦੂਜੇ ਪੜਾਅ ਤਹਿਤ ਵਿਭਾਗ ਨੇ 08 ਜੁਲਾਈ 2020 ਨੂੰ ਲਗਭਗ 201 ਐੱਲ ਐੱਮ ਟੀ ਅਨਾਜ ਮੁਫ਼ਤ ਸਾਰੇ ਸੂਬਿਆਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੂੰ 5 ਮਹੀਨਿਆਂ ਲਈ ਦਿੱਤਾ ਸੀ । ਹੁਣ ਤੱਕ ਪ੍ਰਧਾਨ ਮੰਤਰੀ ਗਰੀਬ ਕਲਿਆਣ ਯੋਜਨਾ ਪੜਾਅ—2 ਤਹਿਤ ਜਿਵੇਂ ਸੂਬਿਆਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੇ ਜਾਣਕਾਰੀ ਦਿੱਤੀ ਹੈ । ਜੁਲਾਈ ਵਿੱਚ 90% ਅਤੇ ਅਗਸਤ ਵਿੱਚ 85% ਅਨਾਜ ਵੰਡਿਆ ਗਿਆ , ਜਦਕਿ ਸਤੰਬਰ ਵਿੱਚ ਕਰੀਬ 20% ਅਨਾਜ ਵੰਡਿਆ ਗਿਆ ਹੈ ।
ਟਾਰਗੇਟੇਡ ਪਬਲਿਕ ਡਿਸਟ੍ਰੀਬਿਊਸ਼ਨ ਸਿਸਟਮ ਸੁਧਾਰਾਂ ਤਹਿਤ ਵਿਭਾਗ ਦੇਸ਼ ਵਿਆਪੀ ਪੋਰਟੇਬਿਲਟੀ ਦੇ ਮੰਤਵ ਨਾਲ ਵੰਨ ਨੇਸ਼ਨ ਵੰਨ ਰਾਸ਼ਨ ਕਾਰਡ ਸਕੀਮ ਲਾਗੂ ਕਰ ਰਿਹਾ ਹੈ ਤਾਂ ਜੋ ਪ੍ਰਵਾਸੀ ਰਾਸ਼ਨ ਕਾਰਡ ਵਾਲੇ ਨੈਸ਼ਨਲ ਫੂਡ ਸਿਕਿਓਰਿਟੀ ਐਕਟ ਤਹਿਤ ਅਸਾਨੀ ਨਾਲ ਜਨਤਕ ਵੰਡ ਪ੍ਰਣਾਲੀ ਰਾਹੀਂ ਦੇਸ਼ ਦੇ ਕਿਸੇ ਵੀ ਹਿੱਸੇ ਵਿੱਚ ਅਨਾਜ ਲੈ ਸਕਣ ਅਤੇ ਆਪਣੀ ਮਰਜ਼ੀ ਨਾਲ ਇਲੈਕਟ੍ਰੋਨਿਕ ਪੁਆਇੰਟ ਆਫ ਸੇਲ ਜੋ ਫੇਅਰ ਪ੍ਰਾਈਜ਼ ਸ਼ਾਪ ਤੇ ਉਪਲਬੱਧ ਹੋਵੇਗਾ ਤੋਂ ਲੈ ਸਕਣ । ਇਸ ਲਈ ਉਹਨਾਂ ਨੂੰ ਆਪਣਾ ਮੌਜੂਦਾ ਰਾਸ਼ਨ ਕਾਰਡ ਵਰਤਣ ਲਈ ਬਾਇਓਮੀਟ੍ਰਿਕ / ਆਧਾਰ ਅਧਾਰਿਤ ਪ੍ਰਮਾਣਿਕਤਾ ਦੇ ਕੇ ਅਨਾਜ ਲੈ ਸਕਦੇ ਹਨ । ਅਜੇ ਤੱਕ ਇਹ ਸਹੂਲਤ 26 ਸੂਬਿਆਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੇ 65 ਕਰੋੜ ਲਾਭਪਾਤਰੀਆਂ ਜੋ ਦੇਸ਼ ਵਿੱਚ ਐੱਨ ਐੱਫ ਐੱਸ ਏ ਵਸੋਂ ਦਾ 80% ਉਪਲਬੱਧ ਹੈ । ਕੋਵਿਡ 19 ਸੰਕਟ ਦੇ ਮੱਦੇਨਜ਼ਰ ਵੰਨ ਨੇਸ਼ਨ ਵੰਨ ਰਾਸ਼ਨ ਕਾਰਡ ਯੋਜਨਾ ਨੂੰ ਆਤਮ ਨਿਰਭਰ ਭਾਤਰ ਦਾ ਇੱਕ ਅਨਿਖੜਵਾਂ ਹਿੱਸਾ ਬਣਾਇਆ ਗਿਆ ਹੈ ।
ਇਹ ਜਾਣਕਾਰੀ ਖ਼ਪਤਕਾਰ ਮਾਮਲੇ , ਖੁਰਾਕ ਤੇ ਜਨਤਕ ਵੰਡ ਮੰਤਰਾਲਾ ਦੇ ਕੇਂਦਰੀ ਰਾਜ ਮੰਤਰੀ ਸ਼੍ਰੀ ਦਾਨਵੇ ਰਾਓਸਾਹੇਬ ਦਾਦਾਰਾਓ ਨੇ ਅੱਜ ਰਾਜ ਸਭਾ ਵਿੱਚ ਲਿਖਤੀ ਜਵਾਬ ਵਿੱਚ ਦਿੱਤੀ ।
(ਏ ਪੀ ਐੱਸ / ਐੱਸ ਜੀ / ਐੱਮ ਐੱਸ
ਰੱਖਿਆ ਮੰਤਰਾਲਾ
ਸੀ.ਓ.ਏ.ਐਸ. ਜਨਰਲ ਐਮ.ਐੈਮ. ਨਰਵਣੇ ਬੰਗਲਾਦੇਸ਼ ਦੀ ਯਾਤਰਾ ਲਈ ਰਵਾਨਾ
ਭਾਰਤ ਅਤੇ ਬੰਗਲਾਦੇਸ਼ ’ਚ ਮਜਬੂਤ ਦੁਵੱਲੇ ਅਤੇ ਸੁਰੱਖਿਆ ਸੰਬੰਧਾਂ ਦੀ ਵਡਮੁੱਲਾ ਪਰੰਪਰਾ ਨੂੰ ਜਾਰੀ ਰੱਖਦੇ ਹੋਏ ਭਾਰਤੀ ਥਲ ਸੈਨਾ ਦੇ ਪ੍ਰਮੁੱਖ ਜਨਰਲ ਐਮ.ਐਮ. ਨਰਵਣੇ 8 ਤੋ 12 ਅਪ੍ਰੈਲ, 2021 ਤੱਕ ਬੰਗਲਾਦੇਸ਼ ਦੀ ਯਾਤਰਾ ਲਈ ਰਵਾਨਾ ਹੋਏ ਹਨ। ਜਨਰਲ ਨਰਵਣੇ ਦੀ ਯਾਤਰਾ ਸੁਨਹਰੀ ਵਿਜੈ ਉਤਸਵ ਦੇ ਵਿੱਚ ਹੈ ਜੋ ਬੰਗਲਾਦੇਸ਼ ਦੀ ਮੁਕਤੀ ਦੇ 50 ਸਾਲ ਪੂਰੇ ਹੋਣ ਦਾ ਪ੍ਰਤੀਕ ਹੈ। ਬੰਗਲਾਦੇਸ਼ ਦੇ ਮੁਕਤੀ ਅੰਦੋਲਨ ਨੂੰ ਬੰਗਬੰਧੁ ਸ਼ੇਖ ਮੁਜੀਬੁੱਰਹਮਾਨ ਦੇ ਇਤਿਹਾਸਿਕ ਅਗਵਾਈ ਅਤੇ ਮੁਕਤੀ ਵਾਹਿਨੀ ਦੇ ਨਾਇਕਾਂ ਵਲੋਂ ਸੰਭਵ ਬਣਾਇਆ ਗਿਆ ਸੀ, ਜਿਨ੍ਹਾਂ ਨੇ ਭਾਰਤੀ ਹਥਿਆਰਬੰਦ ਫੌਜਾਂ ਦੇ ਨਾਲ ਮੋਢੇ ਨਾਲ ਮੋਢਾ ਮਿਲਾਕੇ ਲੜਾਈ ਲੜੀ ਸੀ।
ਫੌਜ ਪ੍ਰਮੁੱਖ 8 ਅਪ੍ਰੈਲ, 2021 ਨੂੰ ਸ਼ਿਖਾ ਅਨਿਰਬਾਨ ’ਚ ਫੁੱਲਾਂ ਦੇ ਹਾਰ ਪਾ ਕੇ ਲਿਬਰੇਸ਼ਨ ਲੜਾਈ ਦੇ ਸ਼ਹੀਦਾਂ ਨੂੰ ਸ਼ਰਧਾਂਜਲੀ ਦੇਣਗੇ । ਇਸਦੇ ਬਾਅਦ ਬੰਗਲਾਦੇਸ਼ ਦੇ ਹਥਿਆਰਬੰਦ ਫੌਜਾਂ ਦੇ ਤਿੰਨ ਸੇਵਾ ਮੁੱਖੀਆ ਨਾਲ ਇੱਕ-ਇੱਕ ਕਰਕੇ ਬੈਠਕਾਂ ਹੋਣਗੀਆਂ। ਜਨਰਲ ਨਰਵਣੇ ਧਨਮੰਡੀ ਵਿੱਚ ਰਾਸ਼ਟਰਪਿਤਾ ਬੰਗਬੰਧੁ ਸ਼ੇਖ ਮੁਜੀਬੁੱਰਹਮਾਨ ਮੇਮੋਰਿਅਲ ਅਜਾਇਬ-ਘਰ ਵੀ ਜਾਣਗੇ, ਜਿੱਥੇ ਉਹ ਬੰਗਲਾਦੇਸ਼ ਦੇ ਸੰਸਥਾਪਕ ਨੂੰ ਸ਼ਰਧਾਂਜਲੀ ਦੇਣਗੇ।
ਸੀ.ਓ.ਏ.ਐਸ. 11 ਅਪ੍ਰੈਲ, 2021 ਨੂੰ ਢਾਕਾ ’ਚ ਬੰਗਲਾਦੇਸ਼ ਫੌਜ ਦੇ ਬਹੁਮੰਤਵੀ ’ਚ ਬੰਗਲਾਦੇਸ਼ ਦੇ ਵਿਦੇਸ਼ ਮੰਤਰੀ ਦੇ ਨਾਲ ਗੱਲਬਾਤ ਕਰਨਗੇ, ਜਿੱਥੇ ਉਹ ਸੰਯੁਕਤ ਰਾਸ਼ਟਰ ਦੇ ਸ਼ਾਂਤੀ ਸਹਿਯੋਗ ਕੰਮਾਂ ’ਤੇ ਇੱਕ ਸੈਮੀਨਾਰ ਵਿੱਚ ਭਾਗ ਲੈਣਗੇ ਅਤੇ “ਚੇਂਜ ਨੇਚਰ ਆਫ ਗਲੋਬਲ ਕੰਫਲਿਕਟ : ਸੰਯੁਕਤ ਰਾਸ਼ਟਰ ਸ਼ਾਂਤੀ ਸੈਨਿਕਾਂ ਦੀ ਭੂਮਿਕਾ ‘’ਤੇ ਭਾਸ਼ਣ ਦੇਣਗੇ ।
ਜਨਰਲ ਐੈਮ.ਐਮ. ਨਰਵਣੇ 12 ਅਪ੍ਰੈਲ, 2021 ਨੂੰ ਮਾਲੀ, ਦੱਖਣ ਸੂਡਾਨ ਅਤੇ ਮੱਧ ਅਫਰੀਕੀ ਲੋਕ-ਰਾਜ ਵਿੱਚ ਸੰਯੁਕਤ ਰਾਸ਼ਟਰ ਮਿਸ਼ਨਾਂ ਵਿੱਚ ਸ਼ਾਮਿਲ ਕਮਾਂਡਰਾਂ ਅਤੇ ਰਾਇਲ ਭੁਟਾਨੀ ਫੌਜ ਦੇ ਉਪ ਮੁੱਖ ਸੰਚਾਲਨ ਅਧਿਕਾਰੀ ਦੇ ਨਾਲ ਗੱਲਬਾਤ ਕਰਨਗੇ। ਉਹ ਸੰਯੁਕਤ ਰਾਸ਼ਟਰ, ਭਾਰਤ, ਬੰਗਲਾਦੇਸ਼, ਭੁਟਾਨ ਅਤੇ ਸ਼੍ਰੀਲੰਕਾ ਦੇ ਹਥਿਆਰਬੰਦ ਫੌਜਾਂ ਦੇ ਨਾਲ ਸੰਯੁਕਤ ਰਾਜ ਅਮਰੀਕਾ, ਬ੍ਰਿਟੇਨ , ਤੁਰਕੀ ਅਤੇ ਸਊਦੀ ਅਰਬ ਦੇ ਆਬਜਰਵਰਾਂ ਸਮੇਤ ਸੰਯੁਕਤ ਰਾਸ਼ਟਰ ਦੇ ਇੱਕ ਲਾਜ਼ਮੀ ਬਹੁਪੱਖੀ ਅਭਿਆਸ ਸ਼ਾਂਤੀਰ ਓਗਰੋਸੇਨਾ ਦੇ ਸਮਾਪਤ ਸਮਾਰੋਹ ਵਿੱਚ ਵੀ ਸ਼ਾਮਿਲ ਹੋਣਗੇ। ਪ੍ਰਦਰਸ਼ਨ ਦੌਰਾਨ ਪ੍ਰਮੁੱਖ ਬੰਗਲਾਦੇਸ਼ੀ ਹਥਿਆਰਬੰਦ ਫੌਜਾਂ ਦੇ ਜਵਾਨਾਂ ਦੇ ਇਨਵੇਸ਼ਨ ਨੂੰ ਵੀ ਵੇਖਣਗੇ।
ਥਲ ਸੈਨਾਪਤੀ ਆਪਣੀ ਯਾਤਰਾ ਦੇ ਅੰਤਮ ਪੜਾਅ ਦੇ ਦੌਰਾਨ ਬੰਗਲਾਦੇਸ਼ ਇੰਸਟੀਚਿਊਟ ਆਫ ਪੀਸ ਸਪੋਰਟ ਐਂਡ ਟ੍ਰੇਨਿੰਗ ਆਪਰੇਸ਼ੰਸ  ਦੇ ਮੈਬਰਾਂ ਦੇ ਨਾਲ ਗੱਲਬਾਤ ਕਰਨਗੇ।
ਇਹ ਯਾਤਰਾ ਦੋਨਾਂ ਸੇਨਾਵਾਂ ਵਿੱਚ ਦੁਵੱਲੇ ਸੰਬੰਧਾਂ ਨੂੰ ਹੋਰ ਮਜਬੂਤ ਕਰੇਗੀ ਅਤੇ ਰਣਨੀਤਕ ਮੁੱਦਿਆ ਦੀ ਮੇਜਬਾਨੀ ’ਤੇ ਦੋਨਾਂ ਦੇਸ਼ਾਂ ਵਿੱਚ ਨਜ਼ਦੀਕ ਸੰਜੋਗ ਅਤੇ ਸਹਿਯੋਗ ਦੇ ਉਤਪ੍ਰੇਰਕ ਦੇ ਰੂਪ ਵਿੱਚ ਕਾਰਜ ਕਰੇਗੀ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਅਧਿਐਨ ਦੇ ਅਨੁਸਾਰ ਜੰਗਲ ਦੀ ਅੱਗ ਦਾ ਬੱਦਲ ਫਟਣ ਦੀ ਘਟਨਾ ਦੇ ਨਾਲ ਸੰਬੰਧ ਦਾ ਸੰਕੇਤ
ਹਿਮਾਲਿਆ ਦੀ ਤਲਹਟੀ ਵਿਚ ਬੱਦਲ ਫਟਣ ਦੀ ਘਟਨਾ ਕਰ ਕੇ ਜਿਸ ਤਰ੍ਹਾਂ ਨਾਲ ਜੀਵਨ ਪ੍ਰਭਾਵਿਤ ਹੋ ਰਿਹਾ ਹੈ, ਕੀ ਇਹ ਜੰਗਲਾਂ ਦੀ ਅੱਗ ਨਾਲ ਜੁੜਿਆ ਹੋਇਆ ਹੈ?
ਹਾਲ ਹੀ ਦੇ ਇੱਕ ਅਧਿਐਨ ਵਿੱਚ ਛੋਟੇ ਕਣਾਂ ਦੇ ਬਨਣ ਦੇ ਵਿੱਚ ਇੱਕ ਸੰਬੰਧ ਪਾਇਆ ਗਿਆ ਹੈ, ਇੱਕ ਬੱਦਲ ਦੀ ਛੋਟੀ ਬੂੰਦ ਦਾ ਆਕਾਰ ਜਿਸ ਉੱਤੇ ਪਾਣੀ ਦੀ ਭਾਫ਼ ਸੰਘਣੀ ਹੋ ਕੇ ਬੱਦਲਾਂ ਦਾ ਨਿਰਮਾਣ ਕਰਦੀ ਹੈ ਅਤੇ ਜੰਗਲ ਦੀ ਅੱਗ ਉਤਪੰਨ ਹੁੰਦੀ ਹੈ। ਕਲਾਊਡ ਕੰਡੈਨਸੇਸ਼ਨ ਨਿਊਕਲੀਅਰ  ਨਾਮਕ ਅਜਿਹੇ ਕਣਾਂ ਦੀ ਮਾਤਰਾ ਪਾਈ ਗਈ ਹੈ ਜਿਨ੍ਹਾਂ ਦਾ ਜੰਗਲ ਦੀ ਅੱਗ ਦੀਆਂ ਘਟਨਾਵਾਂ ਨਾਲ ਡੂੰਘਾ ਸੰਬੰਧ ਹਨ।
ਹੇਮਵਤੀ ਨੰਦਨ ਬਹੁਗੁਣਾ  ਗੜ੍ਹਵਾਲ ਯੂਨੀਵਰਸਿਟੀ ਅਤੇ ਆਈਆਈਟੀ ਕਾਨਪੁਰ ਦੇ ਵਿਗਿਆਨੀਆਂ ਨੇ ਸੰਯੁਕਤ ਰੂਪ ਨਾਲ ਕਲਾਊਡ ਕੰਡੈਨਸੇਸ਼ਨ ਨਿਊਕਲੀਅਰ ਦੀ ਕਾਰਜਸ਼ੀਲਤਾ ਨੂੰ ਮਾਪਿਆ। ਵਿਗਿਆਨੀਆਂ ਨੇ ਪਹਿਲੀ ਵਾਰ ਮੱਧ ਹਿਮਾਲਯ ਦੇ ਈਕੋਸਿਸਟਮ ਦੇ ਰੂਪ ਨਾਲ ਸੰਵੇਦਨਸ਼ੀਲ ਖੇਤਰਾਂ ਵਿੱਚ ਮੌਸਮ ਦੀ ਵੱਖ-ਵੱਖ ਸਥਿਤੀ ਦੇ ਪ੍ਰਭਾਵ ਵਿੱਚ ਵਧੇਰੇ ਉਚਾਈ ਵਾਲੇ ਬੱਦਲਾਂ ਦੇ ਨਿਰਮਾਣ ਅਤੇ ਸਥਾਨਕ ਮੌਸਮ ਦੀ ਘਟਨਾ ਦੀ ਜਟਿਲਤਾ ‘ਤੇ ਇਸ ਦੇ ਪ੍ਰਭਾਵ ਦਾ ਅਧਿਐਨ ਕੀਤਾ।
ਹੇਮਵਤੀ ਨੰਦਨ ਬਹੁਗੁਣਾ  ਗੜ੍ਹਵਾਲ ਯੂਨੀਵਰਸਿਟੀ, ਬਾਦਸ਼ਾਹੀਥੌਲ, ਟਿਹਰੀ ਗੜ੍ਹਵਾਲ, ਉੱਤਰਾਖੰਡ, ਭਾਰਤ ਦੇ ਸਵਾਮੀ ਰਾਮ ਤੀਰਥ  ਪਰਿਸਰ ਵਿੱਚ ਕਲਾਊਡ ਕੰਡੈਨਸੇਸ਼ਨ ਨਿਊਕਲੀਅਰ , ਜੋ ਸਰਗਰਮ ਹੋ ਸਕਦਾ ਹੈ ਅਤੇ ਸੁਪਰ ਸਟੇਸ਼ਨ  ਦੀ ਮੌਜੂਦਗੀ ਵਿੱਚ ਕੋਹਰੇ ਜਾਂ ਬੱਦਲ ਦੀਆਂ ਬੁੰਦਾਂ ਵਿੱਚ ਵਿਕਸਿਤ ਹੋ ਸਕਦਾ ਹੈ, ਨੂੰ ਹਿਮਾਲਯੀ ਕਲਾਊਡ ਓਬਜ਼ਰਵੇਟਰੀ  ਵਿੱਚ ਪ੍ਰਾਚੀਨ ਹਿਮਾਲਯੀ ਖੇਤਰ ਵਿੱਚ ਇੱਕ ਛੋਟੀ ਬੂੰਦ ਮਾਪ ਤਕਨੀਕ  ਸੀਸੀਐੱਨ ਕਾਊਂਟਰ ਦੁਆਰਾ ਮਾਪਿਆ ਗਿਆ ਸੀ।
ਇਹ ਅਵਲੋਕਨ ਹੇਮਵਤੀ ਨੰਦਨ ਬਹੁਗੁਣਾ  ਗੜ੍ਹਵਾਲ ਯੂਨੀਵਰਸਿਟੀ ਅਤੇ ਇੰਡੀਅਨ ਇੰਸਟੀਟਿਊਟ ਆਵ੍ ਟੈਕਨੋਲੋਜੀ  ਕਾਨਪੁਰ ਦੇ ਸਹਿਯੋਗ ਨਾਲ ਇੱਕ ਜਲਵਾਯੂ ਪਰਿਵਰਤਨ ਪ੍ਰੋਗਰਾਮ ਵਿਭਾਗ, ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ  ਦੁਆਰਾ ਫੰਡਿਡ ਪ੍ਰੋਜੈਕਟ ਦੇ ਤਹਿਤ ਕੀਤਾ ਗਿਆ ਸੀ, ਜਿੱਥੇ ਦੈਨਿਕ, ਮੌਸਮੀ ਅਤੇ ਮਾਸਿਕ ਪੈਮਾਨੇ ‘ਤੇ ਸੀਸੀਐੱਨ ਦੇ ਪਰਿਵਰਤਨ ਦੀ ਸੂਚਨਾ ਦਿੱਤੀ ਗਈ ਸੀ।
‘ਐਟਮੌਸਫੇਰਿਕ ਐਨਵਾਇਰਮੈਂਟ’ ਜਰਨਲ ਵਿੱਚ ਪਹਿਲੀ ਵਾਰ ਇਸ ਅਧਿਐਨ ਤੋਂ ਪਤਾ ਚੱਲਿਆ ਹੈ ਕਿ ਸੀਸੀਐੱਨ ਦੀ ਉੱਚਤਮ ਸਾਂਦ੍ਰਤਾ ਭਾਰਤੀ ਉਪਮਹਾਦ੍ਵੀਪ ਦੀ ਜੰਗਲਾਂ ਵਿੱਚ ਅੱਗ ਦੀ ਬਹੁਤ ਜ਼ਿਆਦਾ ਗਤੀਵਿਧੀਆਂ ਨਾਲ ਜੁੜੀਆਂ ਹੋਈਆਂ ਪਾਈਆਂ ਗਈਆਂ ਸਨ। ਲੰਬੀ ਦੂਰੀ ਦੇ ਟਰਾਂਸਪੋਰਟੇਸ਼ਨ ਅਤੇ ਲੋਕਲ ਰੈਸੀਡੈਂਸ਼ੀਅਲ ਐਮੀਸ਼ਨ ਜਿਹੀਆਂ ਕਈ ਹੋਰ ਤਰ੍ਹਾਂ ਦੀਆਂ ਘਟਨਾਵਾਂ ਵੀ ਜੰਗਲ ਦੀ ਅੱਗ ਦੀਆਂ ਘਟਨਾਵਾਂ ਨਾਲ ਪ੍ਰਬਲ ਰੂਪ ਨਾਲ ਜੁੜੀਆਂ ਸਨ।
ਇਹ ਅਧਿਐਨ, ਹੇਮਵਤੀ ਨੰਦਨ ਬਹੁਗੁਣਾ ਗੜ੍ਹਵਾਲ ਯੂਨੀਵਰਸਿਟੀ ਸ਼੍ਰੀਨਗਰ ਉੱਤਰਾਖੰਡ ਦੇ ਆਲੋਕ ਸਾਗਰ ਗੌਤਮ ਦੀ ਅਗਵਾਈ ਵਿੱਚ ਅਤੇ ਆਈਆਈਟੀ, ਕਾਨਪੁਰ ਦੇ ਐੱਸਐੱਨ ਤ੍ਰਿਪਾਠੀ ਦੁਆਰਾ ਸਹਿ-ਲੇਖਕ ਅਤੇ ਐੱਚਐੱਨਬੀ ਗੜ੍ਹਵਾਲ ਯੂਨੀਵਰਸਿਟੀ ਸ਼੍ਰੀਨਗਰ ਉੱਤਰਾਖੰਡ ਦੇ ਅਭਿਸ਼ੇਕ ਜੋਸ਼ੀ, ਕਰਣ ਸਿੰਘ, ਸੰਜੀਵ ਕੁਮਾਰ, ਆਰਸੀ ਰਮੋਲਾ ਦੀ ਅਗਵਾਈ ਵਿੱਚ ਹਿਮਾਲਯ ਦੇ ਇਸ ਖੇਤਰ ਵਿੱਚ ਬੱਦਲ ਫਟਣ, ਮੌਸਮ ਦੀ ਭਵਿੱਖਵਾਣੀ ਅਤੇ ਜਲਵਾਯੂ ਪਰਿਵਰਤਨ ਦੀ ਸਥਿਤੀ ਦੇ ਜਟਿਲ ਤੰਤਰ ਦੀ ਸਮਝ ਵਿੱਚ ਸੁਧਾਰ ਕਰਨ ਵਿੱਚ ਮਦਦ ਮਿਲ ਸਕਦੀ ਹੈ।
ਇਹ ਰਿਸਰਚ ਗੜ੍ਹਵਾਲ ਹਿਮਾਲਯ ਦੇ ਉਚਾਈ ਵਾਲੇ ਖੇਤਰਾਂ ਵਿੱਚ ਪਹੁੰਚਣ ਵਾਲੇ ਪ੍ਰਦੂਸ਼ਕਾਂ ਦੇ ਸਰੋਤ ਦਾ ਪਤਾ ਲਗਾਉਣ ਵਿੱਚ ਸਹਾਇਕ ਹੋਵੇਗਾ। ਨਾਲ ਹੀ, ਇਹ ਇਸ ਖੇਤਰ ਵਿੱਚ ਬੱਦਲ ਨਿਰਮਾਣ ਤੰਤਰ ਮੌਸਮ ਦੀ ਚਰਮ ਸੀਮਾ ਦੇ ਲਈ ਬੇਹੱਦ ਸਮਝ ਪ੍ਰਦਾਨ ਕਰੇਗਾ।
ਪਬਲੀਕੇਸ਼ਨ ਲਿੰਕ: https://doi.org/10.1016/j.atmosenv.2020.118123
https://www.sciencedirect.com/science/article/abs/pii/S1352231020308554
ਪ੍ਰਧਾਨ ਮੰਤਰੀ ਦਫਤਰ
11ਵੇਂ ਬ੍ਰਿਕਸ ਸਮਿਟ ਦੇ ਦੌਰਾਨ ਬ੍ਰਿਕਸ ਵਪਾਰ ਪਰਿਸ਼ਦ ਅਤੇ ਨਿਊ ਡਿਵੈਲਪਮੈਂਟ ਬੈਂਕ ਦੇ ਨਾਲ ਨੇਤਾਵਾਂ ਦੀ ਗੱਲਬਾਤ ਸਮੇਂ ਪ੍ਰਧਾਨ ਮੰਤਰੀ ਦੀਆਂ ਟਿੱਪਣੀਆਂ
ਸਤਿਕਾਰਯੋਗ ਚੇਅਰਮੈਨ,
Your Excellencies,
BRICS Business Council ਅਤੇ New Development Bank ਦੇ ਮੈਂਬਰ ਸਾਹਿਬਾਨ,
ਮੈਨੂੰ ਇਸ ਵਿਚਾਰ ਚਰਚਾ ਵਿੱਚ ਸ਼ਾਮਲ ਹੋ ਕੇ ਖੁਸ਼ੀ ਹੋ ਰਹੀ ਹੈ। ਇਹ ਦੋਵੇਂ ਮੈਕੇਨਿਜ਼ਮਸ ਬ੍ਰਿਕਸ ਦੇਸ਼ਾਂ ਦੇ ਵਿਚਕਾਰ ਵਿਵਹਾਰਕ ਸਹਿਯੋਗ ਦੇ ਉਪਯੋਗੀ ਮੰਚ ਹਨ। ਉਨ੍ਹਾਂ ਦੇ ਯਤਨਾਂ ਲਈ ਮੈਂ ਉਨ੍ਹਾਂ ਦਾ ਧੰਨਵਾਦ ਕਰਦਾ ਹਾਂ। ਬ੍ਰਿਕਸ ਦੇਸ਼ ਵਿਸ਼ਵ ਦੇ ਆਰਥਿਕ ਵਾਧੇ ਲਈ ਉਮੀਦ ਦੀ ਕਿਰਨ ਹਨ। ਸਾਡੇ businesses ਦੇ ਇਨੋਵੇਸ਼ਨ ਅਤੇ ਸਾਡੀ ਮਿਹਨਤ ਸਾਡੀ ਊਰਜਾ ਦਾ ਅਧਾਰ ਹਨ। ਅੱਜ ਦੇ ਯੁੱਗ ਵਿੱਚ ਹਰ business ਅਵਸਰ ਨੂੰ ਪਹਿਚਾਣਨਾ ਅਤੇ ਉਸ ਦਾ ਜਲਦੀ ਫਾਇਦਾ ਉਠਾਉਣਾ ਜ਼ਰੂਰੀ ਹੈ।
ਇਸ ਸੰਦਰਭ ਵਿੱਚ ਮੈਂ ਕੁਝ ਸੁਝਾਅ ਦੇਣਾ ਚਾਹਾਂਗਾ। ਪਹਿਲਾ, ਅਗਲੇ ਸਮਿਟ ਤੱਕ 500 ਬਿਲੀਅਨ ਡਾਲਰ ਦੇ Intra-BRICS ਵਪਾਰ ਦਾ ਲਕਸ਼ ਹਾਸਲ ਕਰਨ ਲਈ Council ਇੱਕ ਰੋਡਮੈਪ ਬਣਾਏ। ਸਾਡੇ ਵਿਚਕਾਰ ਆਰਥਿਕ ਪੂਰਕਤਾਵਾਂ ਦੀ ਪਹਿਚਾਣ ਇਸ ਯਤਨ ਵਿੱਚ ਮਹੱਤਵਪੂਰਨ ਹੋਵੇਗੀ। ਦੂਜਾ, ਪੰਜ ਦੇਸ਼ਾਂ ਵਿੱਚ ਕਈ ਐਗਰੋਟੈਕ start-ups ਉੱਭਰੇ ਹਨ। ਇਨ੍ਹਾਂ ਦਾ network ਅਨੁਭਵ ਸਾਂਝਾ ਕਰਨ ਅਤੇ ਸਾਡੀਆਂ ਵੱਡੀਆਂ ਮਾਰਕੀਟਾਂ ਦਾ ਫਾਇਦਾ ਉਠਾਉਣ ਲਈ ਉਪਯੋਗੀ ਹੋਵੇਗਾ। ਇਨ੍ਹਾਂ start ups ਜ਼ਰੀਏ ਖੇਤੀਬਾੜੀ ਵਿੱਚ technology ਅਤੇ data analytical tools ਦੇ ਉਪਯੋਗ ਨੂੰ ਵੀ ਪ੍ਰੋਤਸਾਹਨ ਮਿਲੇਗਾ। ਤੀਜਾ, universal health coverage ਵਿੱਚ ਆ ਰਹੀਆਂ ਚੁਣੌਤੀਆਂ ਦੇ ਸਮਾਧਾਨ ਲਈ, ਡਿਜੀਟਲ ਹੈਲਥ applications ਦੀ ਵਰਤੋਂ ’ਤੇ Council ਭਾਰਤ ਵਿੱਚ ਇੱਕ Hackathon ਆਯੋਜਿਤ ਕਰਨ ’ਤੇ ਵਿਚਾਰ ਕਰੀਏ।
ਚੌਥਾ, small ਅਤੇ medium industries ਲਈ ਇੱਕ working group best practices ਦੇ ਆਦਾਨ-ਪ੍ਰਦਾਨ ਨੂੰ ਅਸਾਨ ਬਣਾਏਗਾ। BRICS Pay, Credit Rating Agency, Reinsurance Pool ਅਤੇ Seed Bank ਜਿਹੇ ਵਿਸ਼ਿਆਂ ’ਤੇ ਜਲਦੀ ਪ੍ਰਗਤੀ ਨਾਲ BRICS business community ਨੂੰ ਵਿਵਹਾਰਕ ਸਹਿਯੋਗ ਦਾ ਬੜਾ ਲਾਭ ਮਿਲੇਗਾ।
New Development Bank ਅਤੇ BRICS Business Council ਵਿਚਕਾਰ partnership agreement ਦੋਵਾਂ ਸੰਸਥਾਵਾਂ ਲਈ ਉਪਯੋਗੀ ਹੋਵੇਗਾ। ਸਾਡੀਆਂ ਅਰਥਵਿਵਸਾਵਾਂ ਨੂੰ ਵੱਡੇ infrastructure finance ਦੀ ਜ਼ਰੂਰਤ ਹੈ। ਮੇਰਾ ਮੰਨਣਾ ਹੈ ਕਿ New Development Bank ਇਸ ਖੇਤਰ ਵਿੱਚ ਬਹੁਮੁੱਲਾ ਸਹਿਯੋਗ ਪ੍ਰਦਾਨ ਕਰ ਸਕਦਾ ਹੈ।
ਮੈਂ NDB ਦੁਆਰਾ project preparation fund ਦੀ ਸ਼ੁਰੂਆਤ ਦਾ ਸਵਾਗਤ ਕਰਦਾ ਹਾਂ। NDB ਦੇ ਪੋਰਟਫੋਲਿਓ ਵਿੱਚ ਪ੍ਰਾਈਵੇਟ ਸੈਕਟਰ ਦੇ ਪ੍ਰੋਜੈਕਟ ਸ਼ਾਮਲ ਕੀਤੇ ਜਾਣ ਨਾਲ ਬੈਂਕ ਦੀ ਮੌਜੂਦਗੀ ਵਧੇਗੀ।
Friends,
ਮੈਂ ਬ੍ਰਿਕਸ ਦੇਸ਼ਾਂ ਅਤੇ NDB ਨੂੰ Coalition for Disaster ਰੈਜ਼ਿਲਿਐਂਟ Infrastructure ਦੀ ਪਹਿਲ ਵਿੱਚ ਸ਼ਾਮਲ ਹੋਣ ਦੀ ਬੇਨਤੀ ਕਰਦਾ ਹਾਂ। Disaster ਰੈਜ਼ਿਲਿਐਂਟ ਇਨਫ੍ਰਾਸਟ੍ਰਕਚਰ ਲਈ guiding principles ਬਣਾਉਣ ’ਤੇ NDB ਨਾਲ ਕਾਰਜ ਕਰਕੇ ਭਾਰਤ ਨੂੰ ਖੁਸ਼ੀ ਹੋਵੇਗੀ। ਮੈਂ ਬੇਨਤੀ ਕਰਦਾ ਹਾਂ ਕਿ ਭਾਰਤ ਵਿੱਚ NDB ਦੇ Regional Office ਦੀ ਸਥਾਪਨਾ ਦਾ ਕਾਰਜ ਜਲਦੀ ਪੂਰਾ ਕੀਤਾ ਜਾਵੇ। ਇਸ ਨਾਲ ਸਾਡੀ ਤਰਜੀਹ ਦੇ ਖੇਤਰਾਂ ਵਿੱਚ ਪ੍ਰੋਜੈਕਟਾਂ ਨੂੰ ਪ੍ਰੋਤਸਾਹਨ ਮਿਲੇਗਾ।
Friends,
ਭਾਰਤ ਵਿੱਚ ਨਿਵੇਸ਼ ਦੇ ਵਧਦੇ ਅਵਸਰਾਂ ਅਤੇ innovation ਦੇ eco system ਤੋਂ ਤੁਸੀਂ ਜਾਣੂ ਹੋ। ਸਨ 2022 ਤੱਕ New India ਦੇ ਨਿਰਮਾਣ ਅਤੇ ਭਾਰਤ ਦੀ ਵਿਕਾਸ ਯਾਤਰਾ ਦਾ ਹਿੱਸਾ ਬਣਨ ਲਈ ਮੈਂ ਤੁਹਾਨੂੰ ਸਭ ਨੂੰ ਸੱਦਾ ਦਿੰਦਾ ਹਾਂ।
Excellencies, Friends,
ਮੈਂ ਇਹ ਕਹਿੰਦੇ ਹੋਏ ਆਪਣੀ ਗੱਲ ਖ਼ਤਮ ਕਰਾਂਗਾ ਕਿ BRICS ਆਰਥਿਕ ਸਹਿਯੋਗ ਨੂੰ ਮਜ਼ਬੂਤ ਕਰਨ ਦਾ ਸਾਡਾ ਸੁਪਨਾ Council ਅਤੇ NDB ਦੇ ਪੂਰੇ ਸਹਿਯੋਗ ਨਾਲ ਹੀ ਸਾਕਾਰ ਹੋ ਸਕਦਾ ਹੈ। ਇਸ ਉਦੇਸ਼ ਲਈ ਤੁਹਾਡੇ ਯਤਨਾਂ ਵਿੱਚ ਭਾਰਤ ਤੁਹਾਡੇ ਨਾਲ ਹੈ।
ਬਹੁਤ-ਬਹੁਤ ਧੰਨਵਾਦ।
ਕਬਾਇਲੀ ਮਾਮਲੇ ਮੰਤਰਾਲਾ
ਕਬਾਇਲੀ ਮਾਮਲੇ ਮੰਤਰਾਲੇ ਦਾ ਟ੍ਰਾਈਫੈੱਡ ਇਸ ਸਾਲ, ਇੱਕ ਵਾਰ ਫਿਰ ਸੁਤੰਤਰਤਾ ਦਿਵਸ ਸਮਾਰੋਹ ਮੌਕੇ ਉੱਘੇ ਮਹਿਮਾਨਾਂ ਨੂੰ ਕਬਾਇਲੀਆਂ ਦੁਆਰਾ ਹੱਥ ਨਾਲ ਬਣਾਈਆਂ ਪੱਖੀਆਂ ਪ੍ਰਦਾਨ ਕਰੇਗਾ
ਕਬਾਇਲੀ ਆਮਦਨ ਅਤੇ ਰੋਜ਼ਗਾਰ ਦਾ ਸਮਰਥਨ ਬਰਕਰਾਰ ਰੱਖਣ ਦੀ ਆਪਣੀ ਨਿਰੰਤਰ ਕੋਸ਼ਿਸ਼ ਦੇ ਹਿੱਸੇ ਵਜੋਂ ਕਬਾਇਲੀ ਮਾਮਲੇ ਮੰਤਰਾਲੇ ਦੇ ਟ੍ਰਾਈਫੈੱਡ ਨੇ ਇੱਕ ਵਾਰ ਫਿਰ ਸੁਤੰਤਰਤਾ ਦਿਵਸ ਸਮਾਰੋਹਾਂ ਵਿੱਚ ਹਿੱਸਾ ਲੈਣ ਵਾਲੇ ਪ੍ਰਮੁੱਖ ਪਤਵੰਤਿਆਂ ਅਤੇ ਮਹਿਮਾਨਾਂ ਨੂੰ ਹੱਥ ਨਾਲ ਬਣੀਆਂ ਪੱਖੀਆਂ ਦੀ ਸਪਲਾਈ ਕਰਨ ਲਈ ਰੱਖਿਆ ਮੰਤਰਾਲੇ ਨਾਲ ਸਹਿਯੋਗ ਕੀਤਾ ਹੈ। ਇਸ ਸਹਿਯੋਗ ਦਾ ਇਹ ਤੀਜਾ ਸਾਲ ਹੈ।
ਰਾਜਸਥਾਨ, ਓਡੀਸ਼ਾ, ਪੱਛਮ ਬੰਗਾਲ, ਬਿਹਾਰ, ਗੁਜਰਾਤ ਅਤੇ ਝਾਰਖੰਡ ਜਿਹੇ ਰਾਜਾਂ ਤੋਂ ਦੇਸ਼ ਭਰ ਦੇ ਕਬਾਇਲੀ ਕਾਰੀਗਰਾਂ ਤੋਂ ਮੰਗਵਾਈਆਂ ਇਹ ਪੱਖੀਆਂ ਵਾਤਾਵਰਣ ਅਨੁਕੂਲ ਹਨ ਅਤੇ ਇਨ੍ਹਾਂ ਨੂੰ ਕੁਦਰਤੀ, ਜੈਵਿਕ ਪਦਾਰਥਾਂ ਤੋਂ ਬਣਾਇਆ ਗਿਆ ਹੈ। ਇੱਕ ਯਾਦਗਾਰੀ ਚਿੰਨ੍ਹ ਵਜੋਂ, ਇਹ ਪੱਖੀਆਂ ਅਤੀਤ ਦੀਆਂ ਉਨ੍ਹਾਂ ਯਾਦਾਂ ਨੂੰ ਮੁੜ ਸੁਰਜੀਤ ਕਰਨ ਵਿੱਚ ਸਹਾਇਤਾ ਕਰਦੀਆਂ ਹਨ ਜਦੋਂ ਕਿ ਇਹ ਭਾਰਤੀ ਘਰਾਂ ਦਾ ਅਟੁੱਟ ਹਿੱਸਾ ਸਨ ਅਤੇ ਤਪਦੀ ਗਰਮੀ ਵਿੱਚ ਅਰਾਮ ਪ੍ਰਦਾਨ ਕਰਦੀਆ ਸਨ।
ਭਾਰਤੀ ਕਬਾਇਲੀ ਪੱਖੀਆਂ ਦੇਸ਼ ਭਰ ਵਿੱਚ ਟ੍ਰਾਈਬਜ਼ ਇੰਡੀਆ ਦੇ ਰਿਟੇਲ ਆਊਟਲੈੱਟਸ ʼਤੇ ਵੀ ਉਪਲੱਬਧ ਹਨ ਅਤੇ ਇਸ ਦੇ ਈ-ਕਮਰਸ ਪਲੈਟਫਾਰਮ  'ਤੇ ਵੀ ਵਿਕਰੀ ਲਈ ਉਪਲੱਬਧ ਹਨ।
ਦੱਬੇ-ਕੁਚਲੇ ਕਬਾਇਲੀ ਲੋਕਾਂ ਦੇ ਭਾਈਚਾਰਿਆਂ ਦੀ ਆਰਥਿਕ ਭਲਾਈ ਨੂੰ ਦੇਸ਼ ਭਰ ਵਿੱਚ ਉਤਸ਼ਾਹਿਤ ਕਰਕੇ  ਉਨ੍ਹਾਂ ਨੂੰ ਸਸ਼ਕਤਕਰਨ ਦੇ ਆਪਣੇ ਮਿਸ਼ਨ ਵਿੱਚ, ਟ੍ਰਾਈਫੈੱਡ ਨੇ, ਆਦਿਵਾਸੀ ਭਲਾਈ ਲਈ ਰਾਸ਼ਟਰੀ ਨੋਡਲ ਏਜੰਸੀ ਵਜੋਂ ਟ੍ਰਾਈਬਸ ਇੰਡੀਆ ਨਾਮਕ ਰਿਟੇਲ ਆਊਟਲੈੱਟਸ ਦੇ ਆਪਣੇ ਨੈੱਟਵਰਕ ਰਾਹੀਂ ਕਬਾਇਲੀ ਆਰਟ ਅਤੇ ਕ੍ਰਾਫਟ ਆਈਟਮਸ ਦੀਖਰੀਦਾਰੀ ਅਤੇ ਮਾਰਕਿਟਿੰਗ ਸ਼ੁਰੂ ਕੀਤੀ। ਸਾਲ 1999 ਵਿੱਚ 9 ਮਹਾਦੇਓ ਰੋਡ, ਨਵੀਂ ਦਿੱਲੀ ਵਿਖੇ ਇੱਕ ਫਲੈਗਸ਼ਿਪ ਸਟੋਰ ਤੋਂ ਸ਼ੁਰੂ ਕਰਕੇ, ਹੁਣ ਪੂਰੇ ਭਾਰਤ ਵਿੱਚ 121 ਰਿਟੇਲ ਆਊਟਲੈੱਟਸ ਹਨ।
ਪਿਛਲੇ ਕੁਝ ਮਹੀਨਿਆਂ ਤੋਂ ਪ੍ਰਭਾਵਿਤ ਕਬਾਇਲੀ ਲੋਕਾਂ  ਜੋ ਆਪਣੇ ਰੋਜ਼ਗਾਰ ਅਤੇ ਨੌਕਰੀਆਂ ਗੁਆ ਚੁੱਕੇ ਹਨ,ਦੇ ਮੁੜ ਵਸੇਬੇ ਲਈ ਟ੍ਰਾਈਫੈੱਡ ਨੇ ਆਪਣੇ ਪ੍ਰਯਤਨਾਂ ਨੂੰ ਤਿਗੁਣਾ ਕੀਤਾ ਹੋਇਆ ਹੈ। ਕਬਾਇਲੀ ਕਾਰੀਗਰਾਂ ਦੁਆਰਾ ਹੱਥਾਂ ਨਾਲ ਤਿਆਰ ਕੀਤੀਆਂ ਪੱਖੀਆਂ ਨੂੰ ਤੋਹਫ਼ੇ ਵਜੋਂ ਦੇਣ ਦੀ ਇਹ ਉੱਤਮ ਪਹਿਲ, ਇਸ ਦੇ ਯਤਨਾਂ ਦੀ ਇੱਕ ਅਜਿਹੀ ਹੀ ਮਿਸਾਲ ਹੈ।
ਮਹਾਮਾਰੀ ਦੁਆਰਾ ਅਚਾਨਕ ਸਾਡੀ ਜ਼ਿੰਦਗੀ ਨੂੰ ਪਛਾੜਣ ਅਤੇ ਤੁਰੰਤ ਲੌਕਡਾਊਨ ਦੇ ਕਾਰਨ, 100 ਕਰੋੜ ਰੁਪਏ ਦਾ ਕਬਾਇਲੀ ਕਾਰੀਗਰਾਂ ਦਾ ਸਟਾਕ ਵੇਚਣ ਵਾਲਾ ਪਿਆ ਸੀ। ਇਹ ਯਕੀਨੀ ਬਣਾਉਣ ਲਈ ਕਿ ਕਬਾਇਲੀ ਕਾਰੀਗਰਾਂ ਦਾ ਇਹ ਸਟਾਕ ਵਿਕ ਜਾਵੇ, ਟ੍ਰਾਈਫੈੱਡ ਨੇ ਆਪਣੀ ਟ੍ਰਾਈਬਜ਼ ਇੰਡੀਆ ਵੈੱਬਸਾਈਟ  ਅਤੇ ਐਮਾਜ਼ੋਨ, ਫਲਿੱਪਕਾਰਟ ਅਤੇ ਜੀਈਐੱਮ ਵਰਗੇ ਹੋਰ ਰਿਟੇਲ ਪਲੈਟਫਾਰਮਾਂ ਰਾਹੀਂ ਇਨ੍ਹਾਂ ਚੀਜ਼ਾਂ ਨੂੰ ਔਨਲਾਈਨ ਵੇਚਣ ਲਈ ਅਕ੍ਰਮਕ ਮੁਹਿੰਮ ਸ਼ੁਰੂ ਕੀਤੀ ਹੈ।
ਐੱਨਐੱਫਪੀਜ਼, ਹੈਂਡੀਕ੍ਰਾਫਟ ਅਤੇ ਹੈਂਡਲੂਮਸ ਦੀ ਔਨਲਾਈਨ ਖਰੀਦਾਰੀ ਦੀ ਸੁਵਿਧਾ ਪ੍ਰਦਾਨ ਕਰਨ ਲਈਰਣਨੀਤਕ ਪੱਧਰ 'ਤੇ ਟ੍ਰਾਈਫੈੱਡ ਦੁਆਰਾ ਕਬਾਇਲੀ ਉਤਪਾਦਕਾਂ - ਜੰਗਲ ਨਿਵਾਸੀਆਂ ਅਤੇ ਕਾਰੀਗਰਾਂ ਲਈ ਵਿਸ਼ੇਸ਼ ਈ-ਮਾਰਕਿਟ ਪਲੇਸ ਲਾਂਚ ਕੀਤੀ ਜਾਣ ਵਾਲੀ ਹੈ। ਟ੍ਰਾਈਬਸ ਇੰਡੀਆ ਈ-ਮਾਰਟ ਪਲੈਟਫਾਰਮ, ਕਬਾਇਲੀਆਂ ਲਈ ਆਪਣੀ ਈ-ਦੁਕਾਨ ਦੁਆਰਾ ਇੱਕ ਈ-ਮਾਰਕਿਟ ਪਲੇਸ ਵਿੱਚ ਇੱਕ ਵਿਸ਼ਾਲ ਰਾਸ਼ਟਰੀ ਅਤੇ ਅੰਤਰਰਾਸ਼ਟਰੀ ਗ੍ਰਾਹਕ ਸਮੂਹ ਨੂੰ ਆਪਣਾ ਮਾਲ ਵੇਚਣ ਲਈ ਇੱਕ ਓਮਨੀ-ਚੈਨਲ ਸੁਵਿਧਾ ਹੋਵੇਗੀ। ਟ੍ਰਾਈਫੈੱਡ, ਦੇਸ਼ ਭਰ ਦੇ ਲਗਭਗ 5 ਲੱਖ ਕਬਾਇਲੀ ਉਤਪਾਦਕਾਂ ਦਾ ਕਾਰੋਬਾਰ ਸ਼ੁਰੂ ਕਰਵਾਉਣ ਅਤੇ ਉਨ੍ਹਾਂ ਦੀ ਕੁਦਰਤੀ ਪੈਦਾਵਾਰ, ਹੈਂਡਕ੍ਰਾਫਟਿਡ ਮਾਲ ਦੀ ਖਰੀਦ ਦੀ ਪ੍ਰਕਿਰਿਆ ਵਿੱਚ ਹੈ। ਰੱਖਿਆ ਮੰਤਰਾਲੇ ਨੂੰ ਸਪਲਾਈ ਕੀਤੀਆਂ ਜਾ ਰਹੀਆਂ ਪੱਖੀਆਂ ਵੀ ਇਸ ਈ-ਮਾਰਕਿਟ ਪਲੇਸ 'ਤੇ ਉਪਲੱਬਧ ਹੋਣਗੀਆਂ।
ਇਹ ਸਹਿਯੋਗ ਟ੍ਰਾਈਫੈੱਡ ਦੀ ਕੈਪ ਵਿੱਚ ਇੱਕ ਹੋਰ ਪ੍ਰਯਤਨ ਹੈ ਕਿਉਂਕਿ ਇਸ ਨਾਲ ਕਬਾਲਿਲੀ ਵਿਕਾਸ ਦਾ ਕੰਮ ਜਾਰੀ ਰੱਖਿਆ ਗਿਆ ਹੈ। ਸਾਰਿਆਂ ਨੂੰ ਉਪਲੱਬਧ ਪੱਖੀਆਂ 'ਤੇ ਝਾਤ ਪਾਉਣ ਲਈ ਸੱਦਾ ਦਿੱਤਾ ਗਿਆ ਹੈ ਅਤੇ ਇਸ ਨਾਲ ਬਚਪਨ ਦੀਆਂ ਉਨ੍ਹਾਂ ਯਾਦਾਂ ਨੂੰ ਵਾਪਸ ਲਿਆਉਣਾ ਨਿਸ਼ਚਿਤ ਹੈ ਜਦੋਂ ਕਿ ਇਹ ਪੱਖੀਆਂ ਹਰ ਘਰ ਵਿੱਚ ਸਥਾਈ ਤੌਰ ʼਤੇ ਟੰਗੀਆਂ ਹੁੰਦੀਆਂ ਸਨ। ਕਬਾਇਲੀ ਮਾਮਲੇ ਮੰਤਰਾਲੇ ਦੀ ਟੀਮ ਟ੍ਰਾਈਫੈੱਡ ਹਰ ਕਿਸੇ ਨੂੰ ਭਾਰਤ ਦੇ 74 ਵੇਂ ਸੁਤੰਤਰਤਾ ਦਿਵਸ 'ਤੇ ਸ਼ੁਭਕਾਮਨਾਵਾਂ ਦਿੰਦੀ ਹੈ!
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ–19 ਬਾਰੇ ਅੱਪਡੇਟ
14,183 ਲੋਕ ਕੋਵਿਡ–19 ਤੋਂ ਠੀਕ ਹੋ ਚੁੱਕੇ ਹਨ
ਭਾਰਤ ਸਰਕਾਰ ਦੇਸ਼ ’ਚ ਕੋਵਿਡ–19 ਦੀ ਰੋਕਥਾਮ, ਉਸ ਦਾ ਫੈਲਣਾ ਰੋਕਣ ਤੇ ਉਸ ਦੀ ਦਰਜਾਬੰਦ ਕਾਰਵਾਈ ਨੀਤੀ ਦੇ ਹਿੱਸੇ ਵਜੋਂ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਨਾਲ ਮਿਲ ਕੇ ਕਈ ਕਦਮ ਚੁੱਕ ਰਹੀ ਹੈ। ਇਨ੍ਹਾਂ ਦੀ ਨਿਯਮਿਤ ਤੌਰ ’ਤੇ ਉੱਚ–ਪੱਧਰੀ ਸਮੀਖਿਆ ਤੇ ਨਿਗਰਾਨੀ ਕੀਤੀ ਜਾ ਰਹੀ ਹੈ।
ਕੇਂਦਰੀ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰੀ, ਡਾ. ਹਰਸ਼ ਵਰਧਨ ਨੇ ਅੱਜ ਗੁਜਰਾਤ ਦੇ ਉੱਪ–ਮੁੱਖ ਮੰਤਰੀ ਤੇ ਸਿਹਤ ਮੰਤਰੀ ਸ਼੍ਰੀ ਨਿਤਿਨਭਾਈ ਪਟੇਲ, ਮਹਾਰਾਸ਼ਟਰ ਦੇ ਸਿਹਤ ਮੰਤਰੀ ਸ਼੍ਰੀ ਰਾਜੇਸ਼ ਟੋਪੇ ਨਾਲ ਦੋਵੇਂ ਰਾਜਾਂ ਵਿੱਚ ਕੋਵਿਡ–19 ਕਾਰਨ ਪੈਦਾ ਹੋਈ ਸਥਿਤੀ, ਕਾਰਵਾਈਆਂ ਤੇ ਇਸ ਨਾਲ ਨਿਪਟਣ ਲਈ ਤਿਆਰੀਆਂ ਬਾਰੇ ਮੀਟਿੰਗ ਕੀਤੀ ਅਤੇ ਇਸ ਮੌਕੇ ਸਿਹਤ ਤੇ ਪਰਿਵਾਰ ਭਲਾਈ ਰਾਜ ਮੰਤਰੀ ਸ਼੍ਰੀ ਅਸ਼ਵਨੀ ਕੁਮਾਰ ਚੌਬੇ ਅਤੇ ਕੇਂਦਰ ਤੇ ਰਾਜਾਂ ਦੇ ਸੀਨੀਅਰ ਅਧਿਕਾਰੀ ਵੀ ਮੌਜੂਦ ਸਨ।
ਡਾ. ਹਰਸ਼ ਵਰਧਨ ਨੇ ਇਹ ਯਕੀਨੀ ਬਣਾਉਣ ’ਤੇ ਜ਼ੋਰ ਦਿੱਤਾ ਕਿ ਗ਼ੈਰ–ਕੋਵਿਡ ਜ਼ਰੂਰੀ ਸੇਵਾਵਾਂ ਨੂੰ ਅੱਖੋਂ ਪ੍ਰੋਖੇ ਨਾ ਕੀਤਾ ਜਾਵੇ। ਰਾਜ ‘ਸਵੀਅਰ ਐਕਿਯੂਟ ਰੈਸਪੀਰੇਟਰੀ ਇਨਫ਼ੈਕਸ਼ਨਜ਼’  / ਇਨਫ਼ਲੂਐਂਜ਼ਾ ਜਿਹੇ ਰੋਗ  ਨਾਲ ਸਬੰਧਿਤ ਮਾਮਲਿਆਂ ਦੀ ਸਕ੍ਰੀਨਿੰਗ ਅਤੇ ਟੈਸਟਿੰਗ ਜ਼ਰੂਰ ਯਕੀਨੀ ਬਣਾਉਣ, ਇਸ ਨਾਲ ਉੱਭਰਦੇ ਹੌਟ–ਸਪੌਟਸ ਦੀ ਸ਼ਨਾਖ਼ਤ ਕਰਨ ਅਤੇ ਉਨ੍ਹਾਂ ਦੇ ਯੋਗ ਇੰਤਜ਼ਾਮ ਕਰਨ ਲਈ ਸਮੇਂ–ਸਿਰ ਉਚਿਤ ਨੀਤੀ ਉਲੀਕਣ ਵਿੱਚ ਮਦਦ ਮਿਲੇਗੀ। ਉਨ੍ਹਾਂ ਜ਼ੋਰ ਦੇ ਕੇ ਕਿਹਾ ਕਿ ਕੋਵਿਡ–19 ਦੀ ਰਿਪੋਰਟ ਤੋਂ ਕਲੰਕ ਹਟਾਉਣ ਲਈ ਗੱਲਬਾਤ ਵੇਲੇ ਗੁੱਸੇ ਵਾਲਾ ਵਿਵਹਾਰ ਬਦਲਣ ਦਾ ਅਭਿਆਸ ਕਰਨ ਦੀ ਜ਼ਰੂਰਤ ਹੋਵੇਗੀ, ਜਿਸ ਨਾਲ ਸਮੇਂ–ਸਿਰ ਰਿਪੋਰਟਿੰਗ, ਕਲੀਨਿਕਲ ਪ੍ਰਬੰਧ ਕਰਨ ਅਤੇ ਮੌਤ ਦਰਾਂ ਵਿੱਚ ਕਮੀ ਲਿਆਉਣਾ ਸੌਖਾ ਹੋਵੇਗਾ।
ਹੁਣ ਤੱਕ 14,183 ਵਿਅਕਤੀ ਠੀਕ ਹੋ ਚੁੱਕੇ ਹਨ। ਪਿਛਲੇ 24 ਘੰਟਿਆਂ ’ਚ, 1457 ਰੋਗੀ ਠੀਕ ਹੋਏ ਹਨ। ਇਸ ਨਾਲ ਸਿਹਤਯਾਬੀ ਦੀ ਕੁੱਲ ਦਰ 28.72% ਹੋ ਗਈ ਹੈ। ਪੁਸ਼ਟੀ ਕੀਤੇ ਮਾਮਲਿਆਂ ਦੀ ਕੁੱਲ ਗਿਣਤੀ ਹੁਣ 49,391 ਹੈ। ਕੱਲ੍ਹ ਤੋਂ ਭਾਰਤ ਵਿੰਚ ਕੋਵਿਡ–19 ਦੇ ਪੁਸ਼ਟੀ ਹੋਏ ਮਾਮਲਿਆਂ ਦੀ ਗਿਣਤੀ ਵਿੱਚ 2,958 ਦਾ ਵਾਧਾ ਹੋਇਆ ਹੈ।
ਕੋਵਿਡ–19 ਨਾਲ ਸਬੰਧਿਤ ਤਕਨੀਕੀ ਮਾਮਲਿਆਂ ’ਤੇ ਹਰ ਤਰ੍ਹਾਂ ਦੀ ਸਹੀ ਤੇ ਅੱਪਡੇਟਡ  ਜਾਣਕਾਰੀ ਅਤੇ ਅਡਵਾਈਜ਼ਰੀ ਲਈ ਕਿਰਪਾ ਕਰਕੇ ਕੇ ਨਿਯਮਿਤ ਰੂਪ ’ਚ ਇੱਥੇ ਜਾਓ: https://www.mohfw.gov.in/
ਕੋਵਿਡ–19 ਨਾਲ ਸਬੰਧਿਤ ਤਕਨੀਕੀ ਸੁਆਲ technicalquery.covid19[at]gov[dot]in ਉੱਤੇ ਅਤੇ ਹੋਰ ਸੁਆਲ ncov2019[at]gov[dot]in ਉੱਤੇ ਈਮੇਲ ਰਾਹੀਂ ਭੇਜੇ ਜਾ ਸਕਦੇ ਹਨ।
ਕੋਵਿਡ–19 ਬਾਰੇ ਕਿਸੇ ਵੀ ਤਰ੍ਹਾਂ ਦੇ ਸੁਆਲ ਹੋਣ, ਤਾਂ ਕਿਰਪਾ ਕਰਕੇ ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲੇ ਦੇ ਹੈਲਪਲਾਈਨ ਨੰਬਰ: +91-11-23978046 ਜਾਂ 1075  ਜਾਂ 1075  ਉੱਤੇ ਕਾਲ ਕਰੋ। ਕੋਵਿਡ–19 ਬਾਰੇ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਹੈਲਪਲਾਈਨ ਨੰਬਰਾਂ ਦੀ ਸੂਚੀ ਵੀ ਇੱਥੇ ਉਪਲਬਧ ਹੈ https://www.mohfw.gov.in/pdf/coronvavirushelplinenumber.pdf
ਕਾਨੂੰਨ ਤੇ ਨਿਆਂ ਮੰਤਰਾਲਾ
ਫਲੈਗਸ਼ਿਪ ਈ-ਕੋਰਟ ਪ੍ਰੋਜੈਕਟ ਨੇ ਨੈਸ਼ਨਲ ਜੁਡੀਸ਼ੀਅਲ ਡੇਟਾ ਗਰਿੱਡ ਪੋਰਟਲ 'ਤੇ ਭਾਰਤ ਦੀ ਸੁਪਰੀਮ ਕੋਰਟ ਦੇ ਨਾਲ ਪੂਰਾ ਚੱਕਰ ਮੁਕੰਮਲ ਕੀਤਾ
ਭਾਰਤੀ ਨਿਆਂਪਾਲਿਕਾ ਦੇ ਸਾਰੇ ਤਿੰਨ ਪੱਧਰ ਹੁਣ ਐੱਨਜੇਡੀਜੀ ਪੋਰਟਲ 'ਤੇ ਹਨ
ਨੈਸ਼ਨਲ ਜੁਡੀਸ਼ੀਅਲ ਡਾਟਾ ਗਰਿੱਡ  ਪੋਰਟਲ 'ਤੇ ਭਾਰਤ ਦੀ ਸੁਪਰੀਮ ਕੋਰਟ ਦੇ ਨਾਲ, ਈ-ਕੋਰਟ ਪ੍ਰੋਜੈਕਟ ਦਾ ਫਲੈਗਸ਼ਿਪ ਪ੍ਰੋਜੈਕਟ ਮੁਕੰਮਲ ਕਰ ਲਿਆ ਗਿਆ ਹੈ। ਹੁਣ ਸਾਡੇ ਕੋਲ ਐੱਨਜੇਡੀਜੀ ਪੋਰਟਲ 'ਤੇ ਭਾਰਤੀ ਨਿਆਂਪਾਲਿਕਾ ਦੇ ਤਿੰਨੇ ਪੱਧਰ ਹਨ। ਐੱਨਜੇਡੀਜੀ ਨੂੰ ਭਾਰਤ ਸਰਕਾਰ ਦੀ ਕਾਰੋਬਾਰ ਕਰਨ ਦੀ ਸੌਖ ਪਹਿਲਕਦਮੀ ਦੇ ਤਹਿਤ ਇੱਕ ਮਹੱਤਵਪੂਰਨ ਨਵੀਨਤਾ ਵਜੋਂ ਮਾਨਤਾ ਪ੍ਰਾਪਤ ਹੈ।
ਐੱਨਜੇਡੀਜੀ ਪੋਰਟਲ ਦੇਸ਼ ਦੀ ਲੰਬਾਈ ਅਤੇ ਚੌੜਾਈ ਵਿੱਚ ਅਦਾਲਤਾਂ ਦੁਆਰਾ ਸਥਾਪਿਤ, ਲੰਬਿਤ ਅਤੇ ਨਿਪਟਾਏ ਗਏ ਕੇਸਾਂ ਨਾਲ ਸਬੰਧਤ ਡੇਟਾ ਦਾ ਇੱਕ ਰਾਸ਼ਟਰੀ ਭੰਡਾਰ ਹੈ। ਹੁਣ ਇੱਕ ਬਟਨ 'ਤੇ ਕਲਿੱਕ ਕਰਨ 'ਤੇ, ਕੋਈ ਵੀ ਕੇਸ ਨਾਲ ਸਬੰਧਤ ਜਾਣਕਾਰੀ, ਸੰਸਥਾ, ਲੰਬਿਤ ਅਤੇ ਕੇਸਾਂ ਦਾ ਨਿਪਟਾਰਾ, ਕੇਸ-ਕਿਸਮਾਂ, ਭਾਰਤ ਦੀ ਸੁਪਰੀਮ ਕੋਰਟ ਦੇ ਸਾਲ-ਵਾਰ ਬ੍ਰੇਕ-ਅੱਪ ਵਰਗੇ ਅੰਕੜਿਆਂ ਤੱਕ ਪਹੁੰਚ ਕਰ ਸਕਦਾ ਹੈ।
ਐੱਨਜੇਡੀਜੀ ਨੂੰ ਰਾਸ਼ਟਰੀ ਸੂਚਨਾ ਵਿਗਿਆਨ ਕੇਂਦਰ  ਵਲੋਂ ਕੰਪਿਊਟਰ ਸੈੱਲ, ਰਜਿਸਟਰੀ ਦੀ ਅੰਦਰੂਨੀ ਸਾਫਟਵੇਅਰ ਡਿਵੈਲਪਮੈਂਟ ਟੀਮ ਦੇ ਨਜ਼ਦੀਕੀ ਤਾਲਮੇਲ ਵਿੱਚ ਇੱਕ ਇੰਟਰਐਕਟਿਵ ਇੰਟਰਫੇਸ ਅਤੇ ਵਿਸ਼ਲੇਸ਼ਣ ਡੈਸ਼ਬੋਰਡ ਨਾਲ ਵਿਕਸਤ ਕੀਤਾ ਗਿਆ ਹੈ। ਪੂਰੇ ਡੇਟਾਬੇਸ ਨੂੰ ਐੱਨਜੇਡੀਜੀ ਪੋਰਟਲ 'ਤੇ ਸਮੇਂ-ਸਮੇਂ 'ਤੇ ਅਪਡੇਟ ਕੀਤਾ ਜਾਵੇਗਾ।
ਅੱਜ ਤੱਕ, ਐੱਨਜੇਡੀਜੀ ਪੋਰਟਲ ਬੇਮਿਸਾਲ ਬਣਿਆ ਹੋਇਆ ਹੈ ਅਤੇ ਇਹ ਇਸਦੇ ਨਾਗਰਿਕਾਂ ਲਈ ਇੱਕ ਬਟਨ ਦੀ ਕਲਿੱਕ 'ਤੇ ਪਹੁੰਚਯੋਗ ਹੈ। ਐੱਨਜੇਡੀਜੀ ਆਪਣੀ ਕਿਸਮ ਦਾ ਵਿਲੱਖਣ ਹੈ, ਕਿਉਂਕਿ ਇਸ ਨੇ ਸਥਾਪਿਤ, ਲੰਬਿਤ ਅਤੇ ਨਿਪਟਾਰੇ ਦੇ ਸਾਰੇ ਸੰਬੰਧਿਤ ਡੇਟਾ ਨੂੰ ਸਾਂਝਾ ਕਰਕੇ ਭਾਰਤੀ ਨਿਆਂ ਪ੍ਰਣਾਲੀ ਦੇ ਖੇਤਰ ਵਿੱਚ ਪਾਰਦਰਸ਼ਤਾ ਅਤੇ ਜਵਾਬਦੇਹੀ ਲਿਆਂਦੀ ਹੈ।
ਐੱਨਜੇਡੀਜੀ ਪੋਰਟਲ ਦੀ ਸ਼ੁਰੂਆਤ ਤੋਂ ਬਾਅਦ, ਐੱਨਜੇਡੀਜੀ ਪੋਰਟਲ ਦੇ ਲਾਭਾਂ ਨੂੰ ਹੇਠਾਂ ਦਿੱਤੇ ਅਨੁਸਾਰ ਸੰਖੇਪ ਕੀਤਾ ਜਾ ਸਕਦਾ ਹੈ:
-
ਪਾਰਦਰਸ਼ਤਾ ਵਧੀ
-
ਜਵਾਬਦੇਹੀ ਅਤੇ ਜ਼ਿੰਮੇਵਾਰੀ
-
ਕੁਸ਼ਲਤਾ ਵਿੱਚ ਸੁਧਾਰ
-
ਤਾਲਮੇਲ ਵਧਿਆ
-
ਸੂਚਿਤ ਫੈਸਲਾ ਲੈਣਾ
-
ਸਰੋਤਾਂ ਅਤੇ ਮਨੁੱਖੀ ਸ਼ਕਤੀ ਦੀ ਸਰਵੋਤਮ ਤਾਇਨਾਤੀ
-
ਡੇਟਾ ਦਾ ਸਿੰਗਲ ਸਰੋਤ
-
ਉੱਚ-ਗੁਣਵੱਤਾ ਖੋਜ ਕਾਰਜ ਲਈ ਵੱਡੀ ਸੰਭਾਵਨਾ
ਐੱਨਜੇਡੀਜੀ-ਐੱਸਸੀਆਈ ਪੋਰਟਲ ਨੂੰ ਟੈਬ ਬਟਨ 'ਤੇ ਕਲਿੱਕ ਕਰਕੇ ਸੁਪਰੀਮ ਕੋਰਟ ਆਫ਼ ਇੰਡੀਆ ਦੀ ਵੈੱਬਸਾਈਟ ਰਾਹੀਂ ਐਕਸੈਸ ਕੀਤਾ ਜਾ ਸਕਦਾ ਹੈ - ਐੱਨਜੇਡੀਜੀ
ਐੱਨਜੇਡੀਜੀ-ਐੱਸਸੀਆਈ ਪੋਰਟਲ ਦੇ ਤਿੰਨ ਮੁੱਖ ਵੈੱਬਪੇਜ ਹਨ
ਇੱਕ ਨਜ਼ਰ 'ਤੇ
-
ਪੈਂਡਿੰਗ ਡੈਸ਼ਬੋਰਡ
-
ਡਿਸਪੋਜ਼ਡ ਡੈਸ਼ਬੋਰਡ
ਇੱਕ ਨਜ਼ਰ 'ਤੇ
-
ਇੱਕ ਨਜ਼ਰ 'ਤੇ ਵੈੱਬ ਪੇਜ ਪ੍ਰਕਾਸ਼ਿਤ ਕਰਦਾ ਹੈ:
-
ਦੀਵਾਨੀ ਅਤੇ ਫੌਜਦਾਰੀ ਕੇਸਾਂ ਦੀ ਮੌਜੂਦਾ ਸਾਲ ਦੀ ਲੰਬਿਤਾ
-
ਰਜਿਸਟਰਡ ਅਤੇ ਗੈਰ-ਰਜਿਸਟਰਡ ਕੇਸਾਂ ਸਮੇਤ ਕੁੱਲ ਲੰਬਿਤਾ
-
ਪਿਛਲੇ ਮਹੀਨੇ ਵਿੱਚ ਸ਼ਾਮਲ ਕੀਤੇ ਗਏ ਕੇਸਾਂ ਦੀ ਗਿਣਤੀ
-
ਪਿਛਲੇ ਮਹੀਨੇ ਨਿਪਟਾਏ ਗਏ ਕੇਸਾਂ ਦੀ ਗਿਣਤੀ
-
ਮੌਜੂਦਾ ਸਾਲ ਵਿੱਚ ਸ਼ਾਮਲ ਕੀਤੇ ਕੇਸਾਂ ਦੀ ਗਿਣਤੀ
-
ਮੌਜੂਦਾ ਸਾਲ ਵਿੱਚ ਨਿਪਟਾਰੇ ਅਤੇ
-
ਕੋਰਮ ਅਨੁਸਾਰ ਲੰਬਿਤ ਕੇਸ - 3 ਜੱਜ, 5 ਜੱਜ, 7 ਜੱਜ, 9 ਜੱਜ
ਜਿਵੇਂ ਕਿ ਸਕਰੀਨ 'ਤੇ ਦੇਖਿਆ ਗਿਆ ਹੈ, ਸਾਲ 2023 ਲਈ ਰਜਿਸਟਰਡ ਕੇਸਾਂ ਅਤੇ ਅਣ-ਰਜਿਸਟਰਡ ਕੇਸਾਂ ਦੀ ਕੁੱਲ ਪੈਂਡੈਂਸੀ ਲੜੀਵਾਰ 64,854 ਅਤੇ 15,490 ਹੈ। ਪਿਛਲੇ ਮਹੀਨੇ, ਸਥਾਪਿਤ ਕੀਤੇ ਗਏ ਅਤੇ ਨਿਪਟਾਏ ਗਏ ਕੇਸ ਲੜੀਵਾਰ 5,412 ਅਤੇ 5,033 ਸਨ।